ועדת הפנים והגנת הסביבה, כנסת 19, פרוטוקול מספר 55, 2013-06-24 10:00

מירי רגב: חברים, בוקר טוב לכם, אנחנו פותחים את ישיבת ועדת הפנים והגנת הסביבה של הכנסת בדיון לקראת היערכות לבחירות למערכת המוניציפלית.

מירי רגב: שר הפנים אמור להגיע לכאן בסביבות 10:45.

מירי רגב: אני רוצה קודם כול להודות לכל מי שנמצא פה, סגנית שר הפנים, חברי הכנסת, מנכ"ל המשרד, מנכ"ל משרד מבקר המדינה, שמואל גולן, שנמצא פה אתנו, מנכ"לית ועדת הבחירות המרכזית, אורלי עדס, ראשי ערים, סגנים, חברי מועצה, מתמודדים לראשות העיר, יושב-ראש השלטון המקומי, ידידי שלמה בוחבוט, ואני מקווה שלא שכחתי מישהו מהמכובדים.

מירי רגב: קיבלתי החלטה לקיים את הדיון הזה מספר חודשים טרם הבחירות, משום שחשבתי שנכון יהיה לעשות דיון ראשוני כזה, לקיים איזה דיון מרוכז על אותם ליקויים שהיו בעבר – מבקר המדינה בדרך-כלל לא מגיע להציג בוועדת הפנים, אלא מגיע להציג בוועדה לענייני ביקורת המדינה – על מנת לאפשר לכם גם לתקן אותם, גם להבין וגם לשאול שאלות נקודתיות לאותם אלה שמתמודדים בפעם הבאה לראשות העיר.

מירי רגב: אין לי ספק שהמערכת של הבחירות המקומיות מתחילה להתחמם – כבר אנחנו רואים את כל האלימות שיש לגבי חלק מראשי הערים, את כתבי האישום שחלק מראשי הערים מקבלים, ולא נקיים על זה כאן דיון, נקיים על זה דיון גם עם היועץ המשפטי לממשלה, עם משרד המשפטים.

מירי רגב: יש הרבה מאוד ראשי ערים שהחקירה לגביהם לוקחת הרבה מאוד זמן, ודווקא כתב האישום מגיע בדיוק ארבע

מירי רגב: ה-חמישה חודשים לפני שאותו ראש עיר מתמודד לראשות – והתפקיד של כולנו זה לדאוג לכך שראש עיר שנבחר יוכל לקיים את התפקיד שלו בצורה הכי טובה ודמוקרטית שבעטיה הוא נבחר.

מירי רגב: לכן אנחנו כמערכת, גם הרגולטור, גם המערכת המשפטית ובוודאי הממשלה צריכים לראות איך הם מגנים, איך הם מסייעים, ובמקומות שצריך להתערב, איך אנחנו מתערבים בכל מה שקשור בהיערכות לבחירות לשלטון המקומי.

מירי רגב: על-פי חוק הבחירות לרשות המקומית, האחריות לביצוע, ארגון ופיקוח על הבחירות ברשויות המקומיות מוטל על כתפי שר הפנים.

מירי רגב: הוא הגורם שאמור להיות אחראי על כל ההיערכויות לבחירות המקומיות.

מירי רגב: הוא עושה זאת באמצעות ראש אגף פיקוח על הבחירות המקומיות.

מירי רגב: יוסי ברון נמצא פה, והשר ביקש שאתה תפתח את הדיון.

מירי רגב: כשאני אסיים את דברי הפתיחה אתה תפתח את הדיון עד שהוא יגיע.

מירי רגב: ועדת הבחירות המרכזית, בשונה מבחירות לכנסת, אינה מפקחת ואינה מנהלת את הבחירות המקומיות, אלא יש לה ארבעה נושאים בלבד, שהשופט סלים ג'ובראן, שהוא יושב-ראש ועדת הבחירות המרכזית, אמור לדון בהם.

מירי רגב: ארבעה נושאים בלבד שתציג אותם לאחר מכן המנכ"לית.

מירי רגב: על כל הנושאים האלה יש החלטות שיפוטיות, ולכן יש הפרדה בין שר הפנים לבין ועדת הבחירות המרכזית.

מירי רגב: ועדת הבחירות המרכזית דנה בארבעה נושאים בלבד, שנציג אותם פה, ושאר הנושאים כולם באחריות שר הפנים, באמצעות מנהלי האזורים שהוא ממנה, וכמובן באמצעותך, יוסי.

מירי רגב: במהלך הדיון הזה אני אבקש את התייחסות מנכ"ל משרד מבקר המדינה, אבל אתה תמתין עד שהשר יגיע, כי אני רוצה שהשר ישמע את מה שאתה אומר.

מירי רגב: בכל זאת, הוא רק נכנס לתפקידו.

מירי רגב: אנחנו שוב מאחלים לו הצלחה, ואני רוצה שהוא ישמע כשהוא מנהל בפעם הראשונה מערכת בחירות לרשויות המקומיות - - -

<שמואל גולן: אני רק מתקן, שלא ייפגע מישהו.

<שמואל גולן: אני המשנה למנכ"ל.

מירי רגב: המשנה למנכ"ל, סליחה.

מירי רגב: אנחנו יכולים להעביר משהו במבקר המדינה בלעדיך?

מירי רגב: מנכ"לית ועדת הבחירות המרכזיות, תציגי גם את דבריך.

מירי רגב: יפתח קודם כול ראש אגף הפיקוח במשרד הפנים, יוסי ברון.

מירי רגב: נעביר גם מסמך מסודר של מבקר המדינה, שבו מצויים כל עיקרי דבריו, רק שני עמודים לקרוא, כי יש לכם מספיק דברים ומספיק נושאים להתמודד אתם לפני הבחירות.

שלמה בוחבוט: ראשי רשויות או משרד הפנים?

שלמה בוחבוט: הביקורת היא על משרד הפנים.

מירי רגב: הביקורת היא על משרד הפנים, אבל בתוך זה גם רשויות מקומיות וגם השלטון המקומי.

מירי רגב: איך שלושת הגורמים האלה שפועלים ביחד יכולים ליצור תמונת מצב אחרת לקראת הבחירות הבאות.

שלמה בוחבוט: אנחנו צריכים ללכת עם כובעי פלדה – גם מבקר המדינה וגם משרד הפנים.

מירי רגב: מה פתאום.

מירי רגב: תיכף אנחנו ניתן לך לדבר, מר בוחבוט.

מירי רגב: נתחיל אתך, יוסי, בבקשה.

<יוסף ברון: בוקר טוב, אני המפקח הארצי על הבחירות ממשרד הפנים.

<יוסף ברון: הוטל עלי להציג את הדברים ואנחנו נחלק את הדברים לשני חלקים: החלק הראשון – אני אביא את הנושא של ההיערכות - - -

מירי רגב: אני לא יודעת אם אמרתי, הדיון הזה הוא דיון משודר בערוץ הכנסת.

מירי רגב: לא שיש כאן מה להסתיר, אלא אם כן תחשוף איזה חשיפה.

מירי רגב: רק שתדעו.

<יוסף ברון: אני חוזר.

<יוסף ברון: החלק הראשון – אני אציג את ההיערכות של משרד הפנים לקראת הבחירות, והחלק השני – דיון בנושא הביקורת, כפי שהיה בדוח המבקר על הבחירות ב-2008, שפורסם ב-2009.

<יוסף ברון: מר שוקי אמרני, משנה למנכ"ל, יציג את עיקרי התשובות שלנו לדוח המבקר.

מירי רגב: הוא יעשה את זה רק אחרי שהמבקר יציג את עמדתו.

<יוסף ברון: בוודאי.

<יוסף ברון: החלק הראשון, כפי שאמרתי – הבחירות לרשויות המקומיות.

<יוסף ברון: הבחירות לרשויות המקומיות מהוות נדבך מרכזי במשטר הדמוקרטי בישראל, ובהן מגולמת הזכות הבסיסית של כל אחד, גם לבחור וגם להיבחר.

<יוסף ברון: בבחירות לרשויות המקומיות אנחנו משפיעים על הדברים האמיתיים ביותר – על החינוך, על הניקיון, על איכות החיים של ילדינו ושלנו, ולכן אנחנו, בכל אופן, לשכת המפקח הארצי על הבחירות, שמנו לעצמנו למטרה בבחירות האלה, שהן הבחירות הגדולות ביותר לפחות ב-20 השנה האחרונות, להעלות את אחוז החסימה, ושר הפנים כבר יפרט בנושא הזה.

מירי רגב: אתה מדבר על העלאת אחוז החסימה ברשויות המקומיות?

<יוסף ברון: סליחה, אחוז ההצבעה.

מירי רגב: יש שאלה גדולה לגבי אחוז החסימה - -

<יוסף ברון: זה דיון נפרד.

מירי רגב: - - ואני לא יודעת אם אפי נמצא פה.

<עפר בן אליעזר: הטלת פה פצצה.

<יוסף ברון: סליחה.

<יוסף ברון: אחוז ההצבעה.

מירי רגב: דרך אגב, אני אשמח, כי בסוף אני אבקש כמה התייחסויות לגבי אחוז החסימה.

מירי רגב: זה בעייתי מאוד ברשויות המקומיות, כי כל מי שרוצה יכול להתמודד, ואז נוצר מצב שקשה מאוד לנהל את העיר בצורה הזאת, מה שלא קורה לדוגמה בבחירות לכנסת.

מירי רגב: אבל על זה נבקש התייחסות אחר-כך.

<יוסף ברון: אין טעות מקרית.

<יוסף ברון: זה פשוט דיון נפרד שהיה אמור להיות היום ונדחה לשבוע הבא.

<יוסף ברון: התפקידים העיקריים שלנו, של המפקח הארצי על הבחירות, לבצע את הבחירות לרשויות המקומיות בצורה הטובה ביותר, כהלכה ועל-פי החוק.

<יוסף ברון: אנחנו מארגנים את ביצוע הבחירות, ביצענו בחודשיים-שלושה האחרונים הכשרת מנהלי בחירות.

<יוסף ברון: כידוע לכם הבחירות לרשויות המקומיות מתבצעות בשיטה שונה לחלוטין ממה שמתבצעות הבחירות לכנסת.

<יוסף ברון: בכנסת זה עובד לפי ועדות אזוריות, בבחירות לרשויות המקומיות שר הפנים או בא-כוחו, המנכ"ל, ממנים מנהלי בחירות לכל רשות מקומית.

<יוסף ברון: השנה בבחירות לרשויות המקומיות שיתקיימו ב-22 באוקטובר יהיו בחירות ב-191 רשויות.

מירי רגב: 191 מתוך כמה?

<יוסף ברון: מתוך 254 רשויות בכלל הארץ.

<שמואל גולן: יש בערך שלושה שבועות אחרי זה בחירות גם למועצות האזוריות.

<יוסף ברון: חודשיים לאחר מכן.

<יוסף ברון: ב-22 בדצמבר יהיה שלב ב', יתקיימו בחירות למועצות האזוריות.

<יוסף ברון: מינינו כאמור 191 מנהלי בחירות.

<יוסף ברון: מנהל הבחירות הוא היד הארוכה של שר הפנים, והוא האיש על-פי החוק.

<יוסף ברון: בחוק לא מופיע המפקח ולא מישהו אחר, מופיע מנהל הבחירות.

<יוסף ברון: הוא האיש שעובד, מצד אחד, מול הציבור, מצד שני, מתייעץ עם ועדת הבחירות המקומית, שמתמנה על-ידי הרשות המקומית.

מירי רגב: מתי מתמנה מנהל הבחירות?

<יוסף ברון: מנהל הבחירות התמנה בשבוע שעבר.

<יוסף ברון: ביום רביעי המנכ"ל חתם על כל הרשימה, ואז למעשה יצאנו לדרך, ואנחנו כבר נמצאים בתקופת הבחירות.

מירי רגב: עם מי מנהל הבחירות בקשר בכל עיר?

<יוסף ברון: מנהל הבחירות בקשר כמובן מול ראש העיר, לאחר שמתמנה ועדת הבחירות – 60 יום לפני הבחירות מתמנה ועדת בחירות – ואז הוא עובד בשיתוף פעולה אתם.

<יוסף ברון: הוא האחראי על הצד של האכיפה, על הצד של החוק, כאשר ועדת הבחירות היא הצד של הפוליטיקאים, של נציגי הציבור, באותה רשות מקומית, על-פי ההרכב הסיעתי שלהם ברשות המקומית.

מירי רגב: מועמדים נוספים מול ראש עיר מכהן, האם הם גם בקשר עם מנהל הבחירות?

<יוסף ברון: כל אחד שיש לו קשר לבחירות הוא האיש שפונה למנהל הבחירות.

מירי רגב: האם אתם, כמשרד הפנים, מפרסמים בעיתונות המקומית את שם מנהל הבחירות, את מספר הטלפון שלו, שכל מועמד רלוונטי, שאמור להתמודד או רואה את עצמו מתמודד, אם למועצה ואם לרשות – יידע למי לפנות, וכמה זמן מראש אתם מפרסמים את השם של אותו מנהל בחירות?

<יוסף ברון: רשימת מנהלי בחירות מתפרסמת, א', ברשומות, ב', באתר של משרד הפנים.

<יוסף ברון: יש אתר ייעודי לבחירות, שם מתפרסמים כל הפרטים של מנהלי הבחירות, כולל הטלפונים שלהם ותפקידם בשוטף.

<יוסף ברון: כמובן ברשות המקומית תצא מודעה שמנהל הבחירות עצמו הוא היוזם שלה, לאחר שהוא נפגש עם ראש העיר והציג את עצמו, לאחר שיחת פתיחה וארגונים ראשוניים יתפרסמו הפרטים שלו ברשויות המקומיות שיש להן אתר אינטרנט מקומי.

<יוסף ברון: כמובן זה יופיע באתר האינטרנט המקומי, וכל תושב במדינת ישראל יוכל לפנות למנהל הבחירות שמולו הוא עובד.

<יוסף ברון: מעבר לכך, אנחנו אחראים על הכנת פנקס הבוחרים.

<יוסף ברון: הכנת פנקס הבוחרים נמצא כרגע בשליפה הראשונה.

<יוסף ברון: כל סיעה או של הכנסת או סיעה יוצאת במועצה היוצאת, או מפלגות או סיעות חדשות שרוצות להתמודד, יכולות להגיש בקשה בטופס מקוון שגם הוא נמצא באתר של משרד הפנים, ויכולות לקבל את הדיסק של פנקס הבוחרים.

<יוסף ברון: עשו את זה כבר 54 גופים כאלה ואחרים, אחרים נמצאים בטיפול.

<יוסף ברון: כל מי שהגיש בקשה מקבל את הדיסק של השליפה הראשונה.

<יוסף ברון: השליפה האחרונה תתבצע כ-30 יום לפני הבחירות, ואז אנחנו סוגרים את הפנקס, וזה הפנקס הסופי שכולל כל מי שביום הבחירות הוא בגיל 17 ומעלה.

<יוסף ברון: רק להזכיר, השנה מתווספים עוד 134,000 בוחרים חדשים, והם מצטרפים לכ-5.5 מיליון בעלי זכות בחירה, או ליתר דיוק – 5,475,253 בעלי זכות בחירה שיצביעו בכ-9,300 קלפיות.

<יוסף ברון: אלה הבחירות הכי גדולות שהיו אי-פעם במדינת ישראל.

מירי רגב: זה שמעתי.

מירי רגב: תיכף נשמע איך אתם מעודדים את אחוז ההצבעה, איך אתם מעודדים שיבואו כמה שיותר אנשים, איך אתם מעודדים שלא יעמדו שם בפקקים, בתור בלתי נגמר לקלפיות.

מירי רגב: תיכף תגיד לי אתה איך אתה נערך לזה.

<יוסי נשרי: הלוואי ויהיה תור כזה כמו שאת אומרת.

מירי רגב: הלוואי.

מירי רגב: בואו נראה.

<יוסף ברון: מי שקרא מחקרים בתחום הזה, יודע שהסיבות לאחוז הצבעה הן מרובות, כל אחד יודע להצביע על סיבה כזאת או אחרת.

<יוסף ברון: אנחנו בכל אופן נשקיע כל מה שאפשר בנושא של פרסום, בנושא של קמפיין בחירות, בנושא של הסברה.

<יוסף ברון: התקשרנו עם חברת לפ"מ, מוקצה לכך סכום מאוד מכובד, כ-10 מיליון שקלים לנושא של קמפיין הבחירות, וננסה לקרב את הציבור ולהשפיע עליו לבוא ולהצביע בהמוניו.

<יוסף ברון: ננסה לשכנע אותו שהבחירות לרשויות המקומיות הם הדבר האמיתי, שבהן אנחנו נלחמים על הבית שלנו, על החינוך שלנו, על הניקיון שלנו, על איכות החיים שלנו, ולכן צריך לבוא ולהצביע לבחירות ברשויות המקומיות, לא כמו שבעבר חשבו, שהדברים החשובים נקבעים בבחירות לכנסת, לרשויות הארציות.

<יוסף ברון: לכן אנחנו נשקיע בנושא הזה כמה שאפשר בהסברה, בפרסום, בקמפיין, באינטרנט, ברדיו, בטלוויזיה ובכל אמצעי התקשורת, כולל בעיתונות.

מירי רגב: האם הבחירות הן ממוחשבות?

<יוסף ברון: הבחירות לא ממוחשבות.

<יוסף ברון: ניסינו פעם להוביל מהלך למחשוב הבחירות, הכנסת לא אשרה את זה.

<יוסף ברון: כרגע זה נמצא בשלב של התנגדות של המחוקק.

מירי רגב: למה יש התנגדות של המחוקק לבחירות ממוחשבות?

מירי רגב: הרי בבחירות ידניות יש כל כך הרבה מקום לעיוותים, לזיופים.

<יוסף ברון: אותם דברים קיימים גם במחשוב.

<יוסף ברון: הדבר הכי חשוב לפוליטיקאי, ואני לא פוליטיקאי, הוא מאגר המידע שלו, מאגר הבוחרים שלו.

<יוסף ברון: והנושא של אבטחת מידע ופריצה לדיסקים של מידע הם הדברים החשובים ביותר והפוליטיקאים חוששים שברגע שזה יהיה ממוחשב יהיה יותר קל לפרוץ למאגרי המידע ולקחת את הרשימות של התומכים.

<יוסף ברון: זו אחת ההתנגדויות העיקריות לנושא.

<יוסף ברון: יש גם התנגדויות כאלה ואחרות, אבל אני לא רוצה להיכנס לשיקולים של המחוקק.

תמר זנדברג: ספר הבוחרים עצמו הוא ממוחשב.

<יוסף ברון: ספר הבוחרים קשור למרשם התושבים שנמצא ברשות האוכלוסין, כמובן שהוא ממוחשב.

תמר זנדברג: לא הבנתי.

תמר זנדברג: על איזה פריצת מידע מדובר?

<יוסף ברון: על רשימת התומכים של המפלגות.

תמר זנדברג: מה הקשר בין הצבעה ממוחשבת או לא לבין רשימת התומכים במפלגות?

<יוסף ברון: כל אחד ידע מי מצביע למי.

פניה קירשנבאום: כי את צריכה להזדהות.

מירי רגב: ברגע שאת מזדהה, את נמצאת - - -

<יוסף ברון: את מצביעה למפלגה מסוימת, וברגע שמישהו יודע לחדור למאגר, הוא יודע בדיוק למי הצבעת.

מירי רגב: הבנתי את התשובה.

מירי רגב: לא בטוח שהיא מקובלת עלי, אבל בסדר.

מירי רגב: אבטחה במקומות הקלפיות, איך אנחנו דואגים שהאבטחה מסודרת ומאבטחים יודעים להשתמש בנשק שלהם?

<יוסף ברון: ראשית, נושא האבטחה הוא באחריות הרשות המקומית.

<יוסף ברון: הודענו בתחילת השנה לכל הממונים במחוזות לדאוג שתקצוב הבחירות יופיע בספר התקציב של הרשות המקומית.

<יוסף ברון: רשות מקומית שלא הכניסה את סעיפי התקציב לבחירות, לא אושר לה התקציב.

מירי רגב: האם זה נראה לך הגיוני שראש רשות שהיא רשות חלשה, שהוא רוצה לדאוג לתושבים, עכשיו יפרסם לקראת הבחירות שהוא לוקח כסף לטובת האבטחה של עצמו?

מירי רגב: תגיד לי אם זה נראה לך הגיוני.

מירי רגב: אם זה נראה לך הגיוני, אנחנו סוגרים את העניין.

מירי רגב: אני מאמינה שגם בעיריות איתנות לא יעשו את זה לפני בחירות, לקחת כסף מהתקציב שלהן לטובת האבטחה של עצמם.

מירי רגב: למה התקציב הזה הוא לא תקציב צבוע?

מירי רגב: הרי אנחנו רואים מה קורה לחלק מראשי הערים.

מירי רגב: למה האבטחה היא לא תקציב צבוע ולא חלק מהתקציב?

מירי רגב: שוב, אף ראש עיר לא ישים כסף לאבטחה לפני בחירות, וכשיהיה אירוע, אי-אפשר יהיה להאשים את ראש העיר, אלא צריך יהיה לתת דין וחשבון למבקר המדינה, יוסי ברון, זה מי שאחראי על הפיקוח על הבחירות, שהיה צריך לחשוב שיש כאן איזו בעיה כשראש רשות לא יכול לשים כסף כדי לאבטח את עצמו.

<יוסף ברון: קודם כול, כולם שמו כסף וכולם צבעו בתקציב כסף לנושא של בחירות.

מירי רגב: בחירות זה ברור.

מירי רגב: הם רוצים בחירות.

<יוסף ברון: תקציב בחירות כולל לא רק את הנושא של האבטחה, אבל כמובן כולל את האבטחה, הוא כולל גם את כל הציוד שקשור לבחירות: קלפיות - - -

מירי רגב: יש ראשי ערים שלא שמו כסף לאבטחה?

<יוסף ברון: אין.

<יוסף ברון: אחרת התקציב שלהם לא היה מאושר.

<קריאות: - - -

<יוסי נשרי: יש תקציב לבחירות, לא לאבטחה.

מירי רגב: רגע, אחד-אחד.

מירי רגב: יוסי נשרי.

<יוסי נשרי: יש תקציב לבחירות, לא לאבטחה.

מירי רגב: יפה, אז אני שואלת שאלה פשוטה.

מירי רגב: האם - - -

<יוסף ברון: הכוונה לאבטחת קלפיות, לא אבטחה אישית.

מירי רגב: המנכ"ל אומר שהוא רוצה להתייחס לזה, אני אתן לו להתייחס לזה.

מירי רגב: אני שוב שואלת את השאלה באופן ברור.

מירי רגב: ברור לי שתקציב לטובת הבחירות כולם ישימו, כי כולם מבינים שאנחנו בתהליך - - -

<יוסף ברון: - - -

מירי רגב: רק שנייה.

מירי רגב: יוסי, תאמין לי, אני קולטת מהר כשמסבירים לי לאט.

מירי רגב: הבנתי.

מירי רגב: הסברת לי לאט, קלטתי, אז תן לי לשאול את השאלה, כי אני יודעת בדיוק מה אני רוצה לשאול.

מירי רגב: תקציב לטובת הבחירות בעיר – ברור לי שיש כסף צבוע והוא ניתן.

מירי רגב: אני שואלת ספציפית לגבי אבטחה של הקלפיות בעיר הרלוונטית.

מירי רגב: האם כל ראשי הערים צבעו תקציב לטובת אבטחה?

מירי רגב: שאלה אחת.

מירי רגב: שאלה שנייה, אם לא, כמה עיריות לא צבעו את התקציב?

מירי רגב: אני מבינה שהנתון לא מצוי בידיך, לכן, המנכ"ל, תוכל להאיר את עינינו אחר-כך?

<יוסף ברון: מצוי.

מירי רגב: בבקשה.

<יוסף ברון: על-פי בדיקה של קציני מחוז, קציני התקציבים שלנו, הם אישרו את התקציבים לכל הרשויות המקומיות רק לאחר שהם וידאו שתקציב הבחירות צבוע ומאושר.

<יוסף ברון: אכן כך נעשה, ויש לי את זה בכתב מכל הממונים על המחוזות, דבר אחד.

<יוסף ברון: דבר שני, הנושא של האבטחה.

<יוסף ברון: האבטחה היא ביחד עם משטרת ישראל, קיימנו אתם כבר שלוש ישיבות.

<יוסף ברון: הנושא הזה מפוקח על-ידי קציני המבצעים של משטרת ישראל בכל רשות מקומית עם התחנה שקשורה לרשות, ומשטרת ישראל אחראית על נושא האבטחה, היא המדריכה, היא המאשרת את האבטחה.

מירי רגב: אז לא ראש העיר צריך להקצות לזה.

<יוסף ברון: ראש העיר שם את התקציב, המשטרה מאשרת את חברת האבטחה שאותה עירייה לוקחת לעצמה.

<יוסף ברון: הפיקוח המקצועי הוא של משטרת ישראל.

מירי רגב: לגבי קלפי ניידת – האם לגבי מוגבלים, חולים, קשישים, שלא יכולים להגיע לקלפי – האם אתם נערכים לקלפי ניידת כדי לתת פתרונות לאותם אנשים?

<יוסף ברון: אכן נערכים.

<יוסף ברון: על-פי החוק מיקמנו קלפיות למוגבלי ניידות, בדיוק כפי שקבע החוק.

<יוסף ברון: לטעמי, אפילו במספרים יותר גבוהים, למרות ההוצאה הכספית הניכרת ולמרות המספר המצומצם של מוגבלים בניידות, שבאים להצביע באותן קלפיות.

<יוסף ברון: אנחנו עושים הכול על מנת לאפשר הצבעה של מוגבלים בניידות.

מירי רגב: האם זו קלפי ניידת או שזו קלפי שהיא - - -

<יוסף ברון: זו קלפי מיוחדת למוגבלים בניידות.

מירי רגב: אני שואלת אותך על קלפי ניידת.

<יוסף ברון: אין קלפיות ניידות.

מירי רגב: אז צריך להביא את זה בחקיקה לאותם אנשים מוגבלים.

מירי רגב: זה כבר לא יהיה עכשיו.

מירי רגב: לגבי אחוז החסימה - - -

<עפר בן אליעזר: חיילים.

<עפר בן אליעזר: חיילים.

מירי רגב: חיילים – מה קורה?

<יוסף ברון: אנחנו עובדים בשיתוף פעולה מלא עם הצבא.

<יוסף ברון: יש קצין בחירות של צה"ל, העמדנו לו תקציב של כ-5.5 מיליון.

<יוסף ברון: הבחירות בצה"ל מתבצעות על-ידי קצין בחירות בצה"ל בשיתוף פעולה אתנו, והכול מסודר ומאורגן כפי שצריך על-פי החוק.

<יוסף ברון: בכל קלפי מקבלים רשימה ארצית של כל הרשימות והחייל בא, או שהוא מביא פתק מהבית או שהוא כותב בכתב יד על פתק ריק.

<עודד רביבי: הבעיה היא עם הסטודנטים.

מירי רגב: מה הבעיה עם הסטודנטים?

<עודד רביבי: הם לא נמצאים במקום המגורים שלהם.

<עודד רביבי: לסטודנטים ולבחורי ישיבות אין איך לבחור, אלא אם כן הם מגיעים לתחומי הרשות.

מירי רגב: נכון.

מירי רגב: מה הפתרון לזה?

מירי רגב: בזמנו דיברנו על העמדת קלפי גם בבחירות הכלליות, אורלי.

מירי רגב: דיברנו שגם בבחירות הכלליות יעמידו קלפי לטובת אותם סטודנטים, זה עלה אפילו ביום הסטודנט כחלק מהצעות החוק והצעות הייעול בכנסת – להעמיד קלפי באוניברסיטאות ובקמפוסים.

מירי רגב: איפה זה עומד?

<יוסף ברון: מה שאת מתכוונת זה להגדיל את אחוז המצביעים במעטפות כפולות.

<יוסף ברון: זה יוצר בעיה.

<יוסף ברון: לאט-לאט המעטפות הכפולות יוצרות בעיה שבסוף יום הבחירות אין לנו עדיין - - -

מירי רגב: שלום לשר הפנים.

מירי רגב: תודה רבה לך, כבוד השר, שהגעת לדיון החשוב הזה – היערכות לקראת הבחירות המוניציפליות.

מירי רגב: לשר היה חשוב להיות בדיון הזה ולא להשאיר את זה לרמת הפקידים.

גדעון סער: אני מתנצל על האיחור.

מירי רגב: גם אני התנצלתי בשמך קודם.

מירי רגב: ברוך הבא.

מירי רגב: נמשיך בבקשה עם השאלות.

מירי רגב: שאל פה ראש מועצת אפרת, עודד רביבי, לגבי הסטודנטים, וזאת שאלה נכונה.

מירי רגב: זו סוגיה שעלתה, כפי שאמרתי כאן לאורלי, בוועדת הבחירות המרכזית.

מירי רגב: למה לא להגדיל את כמות הקלפיות ולהעמיד אותן גם בקמפוסים ובאוניברסיטאות.

<יוסף ברון: זה לא הגדלת כמות הקלפיות, זה הגדלת המצביעים במעטפות כפולות.

<יוסף ברון: השאלה יכולה להיות נכונה ולהרחיב אותה גם לגבי אלה שנמצאים בשליחות של מדינת ישראל, בשגרירויות כאלה ואחרות וכו' וכו'.

<יוסף ברון: זה נושא של שינוי חקיקה.

<יוסף ברון: כרגע אין אישור לנושא הזה.

<יוסף ברון: כרגע רק חיילים ומוגבלי ניידות מצביעים במעטפות כפולות.

מירי רגב: הנושא של הסטודנטים בקמפוסים זה שינוי חקיקה?

מירי רגב: האם זה לא בהוראת שעה או בתקנה של השר?

<יוסף ברון: לא.

<שמואל גולן: גברתי, ברשותך, במערכת הבחירות לכנסת התגלתה תופעה שהרבה מאוד סטודנטים הצביעו בקלפיות הנגישות, שמיועדות כמובן לנכים ולמוגבלים, ובשיטה הזאת הם עקפו – אומנם זה לא חוקי, כי אתה צריך להצהיר שאתה מוגבל במשהו – את החוק.

<שמואל גולן: עובדתית יש הרבה מאוד סטודנטים שהצביעו - - -

<יוסי נשרי: בבחירות לכנסת זה יום שבתון וברשויות זה יום עבודה.

<אורלי עדס: אם אפשר לעדכן - - -

מירי רגב: שנייה.

מירי רגב: תיכף תעדכני מוועדת הבחירות.

<אורלי עדס: בהקשר הזה של החוק - - -

תמר זנדברג: זו לא יכולה להיות החלטה של ועדת הבחירות?

תמר זנדברג: בחוק כתוב שזה רק לבעלי מוגבלות?

<אורלי עדס: אני מדברת בכל הנוגע לבחירות לכנסת.

<אורלי עדס: חבר הכנסת בועז טופורובסקי הניח הצעת חוק שמבקשת לקבוע שסטודנטים יצביעו בקלפיות מיוחדות בקמפוסים.

<אורלי עדס: ההצעה הזאת מעוררת לא מעט בעיות, גם יישומיות, עד כמה נכון לעשות את זה, אם בכלל.

<אורלי עדס: מבחינה מעשית זה מכביד מאוד על ועדת הבחירות ועל היכולת שלה.

גדעון סער: את מדברת כאילו החוק אושר.

<אורלי עדס: לא.

<אורלי עדס: אני מציגה את הצעת החוק.

<אורלי עדס: בימים אלה יש צוות משותף של בועז טופורובסקי, נציגי משרד הפנים, ועדת הבחירות ואנשי רשות מינהל האוכלוסין, ושם אנחנו מנסים להתמודד עם כל השאלות שעולות ואיך לאפשר לסטודנטים להצביע, כדי שזה ייתן מענה לחוק מעשי, ראוי ונכון, גם לעומת קבוצות אוכלוסייה אחרות שגם להן יש בעיה והן לא יכולות להצביע במקום מגוריהם.

מירי רגב: בכל זאת, אנחנו רוצים לוודא שסטודנטים וצעירים לוקחים חלק והם מעורבים בנושאים המוניציפליים ובכלל בבחירות, לכן יש מקום לחשוב על זה.

מירי רגב: אני לא יודעת אם זה יהיה בבחירות האלה, אבל יש בהחלט מקום לחשוב איך מקלים על הסטודנטים.

מירי רגב: זאת שאלה נכונה.

מירי רגב: הבנתי, הנושא הזה כרגע בחשיבה ובדיונים.

מירי רגב: האם יש עוד משהו שאתה רוצה לעדכן, יוסי?

<יוסף ברון: נושא נוסף זה הכשרת מזכירי הקלפיות.

<יוסף ברון: אנחנו נגייס כ-10,000 מזכירים.

<יוסף ברון: אימצנו את החלטת השופט רובינשטיין בתפקידו כיושב-ראש ועדת הבחירות המרכזית.

<יוסף ברון: אנחנו ניקח את הנוהל של גיוס המזכירים ונאמץ אותו גם בעבודה שלנו.

מירי רגב: תודה רבה לך, יוסי.

מירי רגב: אני מבקשת ממשנה למנכ"ל מבקר המדינה בצורה מאוד טלגרפית.

מירי רגב: סך-הכול החומר שלך נמצא פה בפני כולם.

מירי רגב: תגיד לנו איזה נושאים לגבי משרד הפנים ושר הפנים, שבפעם הראשונה הוא מנהל מערכת בחירות גדולה כזאת ורגישה, אתה חושב שצריך להביא לתשומת הלב.

<שמואל גולן: תודה רבה.

<שמואל גולן: אדוני השר, גברתי היושבת-ראש, חברי הכנסת, מכובדי, הנחנו פה מסמך ששלחתי ליושבת-ראש הוועדה, שמתמצת את הסוגיות שהיו במערכת הבחירות הקודמת, על חלק שמענו עכשיו מיוסי ברון, שיש השתקפות מסוימת בפעילות שלהם.

<שמואל גולן: הייתי מחלק את הסוגיות לשניים, בחלק הראשון אני כמובן אדבר על פעילות משרד הפנים בהיערכות ואחרי זה בניהול, ובחלק השני אני אדבר על הרשויות המקומיות.

<שמואל גולן: המערכת הזאת היא מערכת מאוד-מאוד מורכבת, בניגוד למערכת בחירות לכנסת, שבה יש ועדת בחירות מרכזית, שמתחתיה יש מחוזות, שהעסק מנוהל בצורה מסונכרנת, מתוכללת.

<שמואל גולן: המערכת הנוכחית היא מערכת שבחלקה מנוהלת על-ידי משרד הפנים ובחלקה הגדול היא באחריות הרשות המקומית.

<שמואל גולן: במיוחד ההיערכות היא באחריות הרשות המקומית.

<שמואל גולן: וכמו שהזכירו פה, אם לא מעמידים תקציבים או אם לא נערכים בצורה כזאת או אחרת, היא יוצרת בעיות, ולכן אני רוצה להתמקד בכמה תחומים.

<שמואל גולן: הדבר הראשון הוא כמובן סוגיית משרד הפנים.

<שמואל גולן: הוגשה הצעת התקציב, להבנתי בהצעת התקציב קיצצו במערכת הבחירות הנוכחית ואני לא יודע אם התקציב הזה, לבטח השר יתייחס לעניין הזה, יספיק.

<שמואל גולן: בפעם הקודמת הגענו למסקנה שהתקצוב, בעיקרו גם השפיע – אחרי זה אני אזכיר – על גיוס המזכירים, גרם לכך שלא היתה אפשרות מעקב אחרי כל ההוצאות.

<שמואל גולן: היו הוצאות שלא היו צריכות להיות, ומטבע הדברים זה גם פגע במערכת הקודמת.

<שמואל גולן: אני מדבר על מערכת, שהולכת להתקיים על 191 רשויות מקומיות, כפי שנאמר פה.

<שמואל גולן: אם בפעם הקודמת התמודדו מעל 1,600 רשימות, אני מניח שהפעם יהיו יותר מ-1,600 רשימות, ומבחינת פריסת קלפיות – לא שמעתי מיוסי כמה קלפיות יש – אנחנו מדברים על יותר מ-10,000 קלפיות שצריך לפרוס.

<יוסף ברון: 9,300

<שמואל גולן: זאת לוגיסטיקה גדולה מאוד שבחלקה בכלל מוטלת על הרשות המקומית.

<שמואל גולן: זה הנושא הראשון, זה הנושא של התקצוב.

<שמואל גולן: הנושא השני שהועלה בביקורת הקודמת זה מינוי מנהלי בחירות וסגנים.

<שמואל גולן: מנהלי בחירות, בזמנו לא הגדרתם תנאי סף לבחירות, וראוי שתתנו את הדעת על העניין הזה, מה רמת הכשירות שהם צריכים, וכמובן סגנים.

<שמואל גולן: בחלק מהמקומות מיניתם סגנים מעבר לצורך, והדבר הזה צריך להיבחן אם באמת צריך בכל מקום למנות סגן למנהל הבחירות.

<שמואל גולן: אני מזכיר שהעלות של יום בחירות היא עלות גבוהה מאוד לכל אחד כזה שמקבל שכר, וראוי לבחון את הדבר הזה.

<שמואל גולן: הדבר השלישי, אדוני השר, מערכת תומכת מטעם משרד הפנים המבוססת על אנשי המטה של משרד הפנים.

<שמואל גולן: אנשי המטה של משרד הפנים במערכת הבחירות הקודמת קיבלו תגמול נוסף על זה שהם עשו עבודה שבחלקה היא עבודה שממילא מוטלת עליהם – קיבלו סכומים גדולים מאוד בנוסף.

<שמואל גולן: הדבר הזה לפי דעתנו לא היה תקין, וצריך לבחון את הדבר הזה מחדש.

<שמואל גולן: לא ייתכן שעובדים שממילא עובדים במשרד הפנים באותו יום מקבלים תגמול – יש כמובן תוספת, הכול טוב ויפה – יצטרכו לקבל תגמול כפול והיו כאלה שקיבלו תוספות שכר של כמעט 44,000 שקלים, ולדעתי זה הרבה מאוד.

מירי רגב: יכולים לקחת אנשים אחרים במקום התגמול?

<שמואל גולן: לא.

<שמואל גולן: בחלק מהדברים גם לא היו תפקידים מוגדרים.

<שמואל גולן: בחנו חלק מאנשי המטה.

<שמואל גולן: הגדירו את כולם אנשי מטה, ולחלקם לא היה תפקיד מוגדר והם קיבלו שכר לעניין.

<שמואל גולן: אני ממליץ שמשרד הפנים יבחן את הדבר הזה בצורה מעמיקה יותר.

<שמואל גולן: אומנם זה קורה אחת לחמש שנים, אבל בכל זאת זה תקציב גדול מאוד שמוצא על העניין הזה.

<שמואל גולן: האחריות של משרד הפנים, בין היתר, היא למיין את כל המועמדים לחברות במועצה.

<שמואל גולן: להזכירכם, מי שיש לו הרשעה פלילית שיש עמה קלון או שיש פשיטת רגל - - -

מירי רגב: זה לא בתפקיד של שר הפנים, של ועדת הבחירות.

מירי רגב: זה בדיוק אחד מארבעת הנושאים שיושב-ראש ועדת הבחירות - - -

<שמואל גולן: רשימות המתמודדים מוגשות למשרד הפנים, ומי שצריך לעשות את המיון בעניין הזה זה משרד הפנים.

<שמואל גולן: מצאנו מספר גדול מאוד של אנשים.

<שמואל גולן: כמובן אחרי מערכת הבחירות נעשתה עבודה של משרד הפנים להתחיל להוציא אנשים שחלקם נבחרו, שלא היו רשאים בכלל להתמודד.

<שמואל גולן: הנושא של פנקס הבוחרים, מבחינתנו הוא בעייתי.

<שמואל גולן: מצד אחד, באמת צריך להפיץ את פנקס הבוחרים, ובמיוחד לכל הרשימות שמתמודדות בכל רשות, אבל לפי דעתי ההפצה היתה בצורה נרחבת מאוד.

<שמואל גולן: שימו לב, אנחנו מדברים על מרשם התושבים עם פרטים אישיים של כל האנשים, והדבר הזה הופץ בצורה שלפי דעתנו היתה מוגזמת מאוד.

<שמואל גולן: מי שרוצה להתמקד בדוח, אם ברשות מקומית מתמודדות מקסימום עשר רשימות ומפיצים 50-40 תקליטורים עם כל מרשם התושבים או עם כל המרשם האזורי, הדבר הזה כנראה לא תקין וצריך לבחון איך אנחנו מתמודדים עם הבעיה הזאת.

<שמואל גולן: הדבר לפני האחרון זה נושא משלוח ההודעות לבוחר, שהוא היה לקוי במערכת הבחירות הקודמת, והיו אנשים שלא קיבלו הודעה.

<שמואל גולן: אגב, הדבר הזה קרה גם בחלק מהמקומות בבחירות לכנסת.

מירי רגב: נקבע דד ליין מתי צריך לצאת - - -

<שמואל גולן: יש תאריכים מתי נסגרת הרשימה.

מירי רגב: משרד הפנים לא שלח את זה בזמן בזמנו?

גדעון סער: זה זכיין חיצוני.

גדעון סער: תהיה התייחסות גם לנקודה הזאת.

גדעון סער: יש זכיינים שעושים את זה.

<שמואל גולן: פה אנחנו מגיעים לסעיף לפני האחרון, שצריך לתת עליו את הדעת.

<שמואל גולן: שימו לב, מערכת הבחירות הזאת היא לא מערכת שמתקיימת ביום שבתון, היא מערכת שמתקיימת ביום עבודה רגיל, יום לימודים רגיל.

<שמואל גולן: רוב הקלפיות היום ממוקמות בבתי ספר, בגני ילדים.

<שמואל גולן: במידה מסוימת היתה אנדרלמוסיה לא קטנה במערכת הבחירות הקודמת.

<שמואל גולן: משרד החינוך בחלק מהמקומות הוציא הנחיות איפה לומדים, בחלק מהמקומות לא למדו.

<שמואל גולן: מעל 190,00 ילדים באותו יום לא ידעו מה לעשות אתם, ומטבע הדברים אם הילדים בבית גם ההורים בבית, וצריך לשקול מה עושים בעניין הזה.

<שמואל גולן: או שחלק מהזמן יהיו לימודים, או שמשרד החינוך יכול לעשות פעילות חוץ בית ספרית באותו יום וכמובן לשחרר את מוסדות החינוך, או למצוא מקום אחר איפה לשים את הקלפיות.

<שמואל גולן: רכישת הציוד – בניגוד למערכת בחירות של הכנסת, כשוועדת הבחירות המרכזית היא האחראית על הקלפיות, היא האחראית על הפתקים והיא האחראית על כל הלוגיסטיקה, פה האחריות נופלת על הרשות המקומית.

<שמואל גולן: האחריות נופלת על הרשות המקומית ובחלק מהמקרים, מטבע הדברים לא ניתן לדרוש ממשרד הפנים שידפיס 1,600 פתקי הצבעה ל-1,600 רשימות, ולכן כל רשות או כל מנהל אזורי הוא זה שעושה את הדבר הזה בתקציב שיש לו ביחד עם הרשות המקומית.

<שמואל גולן: אנחנו זיהינו בחלק מהדברים שכאשר הם לא מתוכללים על-ידי משרד הפנים, היו עסקאות כאלה ואחרות לא טובות.

<שמואל גולן: אני מדבר על ארגזי ההצבעה, אני מדבר על כל הלוגיסטיקה שסביב ההצבעה הזאת, כשמוטלת האחריות על הרשות המקומית.

<שמואל גולן: היא כמובן צריכה לתקצב את העניין הזה, והזכירו פה את הנושא של התקציב.

<שמואל גולן: עם זאת, גם ההתקשרות צריכה להיבחן, כי במקומות מסוימים היתה השתוללות לא קטנה בנושא של מחירים שדרשו מכל מיני רשויות מקומיות, ואין ברירה, צריך לרכוש ארגזים, אז רוכשים ומשלמים.

<שמואל גולן: לגבי הניהול – קחו לתשומת לבכם שפרסום התוצאות חייב על-פי החוק להיות ברשומות בתוך 21 יום, בפעם הקודמת זה לא עמד בקריטריונים האלה וצריך לבחון איך משדרגים את העניין הזה.

<שמואל גולן: לגבי הרשויות המקומיות – א', הזכרנו פה את הנושא של תקצוב הבחירות.

<שמואל גולן: בפעם הקודמת, אולי חלק מהרשויות המקומיות פשוט לא תקצבו.

<שמואל גולן: גברתי, העלית את הנושא של האבטחה.

<שמואל גולן: האבטחה מושרשת בפנים בתקצוב, שכולל סדרנים, מאבטחים וכל בעלי התפקידים שאמורים לקבל כסף לעניין הזה.

<שמואל גולן: חלק מזה כמובן צריך להיות מתוקצב.

<שמואל גולן: רשויות שלא תקצבו, היו אחרי זה בבעיות רציניות מאוד.

<שמואל גולן: מזכירי ועדות קלפי – נאמר פה שהולכים עכשיו לגייס כמעט 10,000 מזכירי קלפיות.

<שמואל גולן: היתה בעיה רצינית מאוד בפעם הקודמת, כשזה היה בסמיכות למערכת הבחירות לכנסת, ומשום מה החליט האוצר לקצץ בשכר ששילמו למזכירי הקלפיות בהשוואה למה שהיה בבחירות לכנסת, ולכן לא הגיעו אנשים.

<שמואל גולן: היה קשה מאוד לגייס בפעם הקודמת ועדות קלפי, מזכירי ועדות קלפי, וכמובן ברגע שאתה בקושי מגייס, גם מערכת ההכשרה שלך מוגבלת ואתה לא מגיע בצורה מסודרת.

<שמואל גולן: מצאנו והתרענו פה על הנושא של הנפוטיזם.

<שמואל גולן: הרבה קרובי משפחה הועסקו בוועדות, ומי שרוצה להתעמק, מצאנו לפחות 2,300 קרובי משפחה שהיו בוועדות.

<שמואל גולן: הוועדות האלה הפכו לעסק משפחתי, ולכן צריך לתת את הדעת איך מתמודדים עם העניין הזה.

<שמואל גולן: עם זאת, אני מזכיר, היתה בעיה רצינית מאוד לגייס.

<שמואל גולן: אני רוצה להגיד לכם שביקרנו בקלפיות.

<שמואל גולן: נכנסתי יום אחד לקלפי אחת, הסדרן היה המזכיר.

<שמואל גולן: לא היה אף אחד.

<שמואל גולן: הסדרן הוא זה שפתח את הקלפי והוא היה המזכיר.

מירי רגב: זה מקום נהדר להמון-המון זיופים ותקלות.

<שמואל גולן: כמובן שזה מקום לזיופים ולכל הדברים האלה.

<שמואל גולן: מצד שני, היו גם מזכירים במקומות מסוימים בעודפים.

<שמואל גולן: זה עלה הרבה כסף.

<שמואל גולן: המדינה שילמה הרבה מאוד כסף להחזקת רזרבה של מזכירים.

מירי רגב: שמואל, אנחנו חייבים לקצר.

<שמואל גולן: גמרנו.

<שמואל גולן: אני סיימתי.

<שמואל גולן: הנושא האחרון זה מה שדיברנו פה על גיוס של סדרנים, מאבטחים וכל הדברים האלה.

מירי רגב: תודה רבה לך.

מירי רגב: שוקי, קצר.

מירי רגב: מה טיפלתם?

מירי רגב: איפה הפערים?

מירי רגב: זהו.

מירי רגב: יש לנו עוד הרבה מאוד התייחסויות של גורמים נוספים ואני רוצה גם לשמוע חלק מראשי הערים וסגני ראשי הערים שהגיעו לכאן.

מירי רגב: בבקשה.

<שוקי אמרני: דבר ראשון - - -

מירי רגב: רגע.

מירי רגב: אתה צריך לצאת?

מירי רגב: אתה רוצה להגיד כמה מילים לפני שאתה יוצא?

מירי רגב: בבקשה.

מירי רגב: יושב-ראש השלטון המקומי שלמה בוחבוט.

שלמה בוחבוט: גברתי היושבת-ראש, אדוני השר, סגנית השר, מנכ"לים, היום יש חגיגה לכבוד 75 שנה לשלטון המקומי וראשי הערים נראים מצוין.

מירי רגב: חוץ מאלה שמרביצים להם.

שלמה בוחבוט: דווקא בתחילת דברי, ביום החג הזה, הייתי צריך להגיד רק דברים חגיגיים, אבל אני חייב לציין דבר שמקשה מאוד-מאוד על השלטון המקומי לעבוד, ואני לא צריך לומר לכם איזו עבודה אנחנו עושים ובאיזה חזיתות אנחנו נמצאים.

שלמה בוחבוט: אני חושב שצריך לחוקק חוק שמי שנותן הוראות לעצור ראש עיר זה רק היועץ המשפטי לממשלה.

שלמה בוחבוט: לא יכול להיות שארבעה חודשים לפני הבחירות יעצרו ראש עיר או יגישו נגדו תביעה משפטית, כאשר התיק מתמשך ארבע וחמש שנים.

שלמה בוחבוט: ועדת הפנים, קחי את זה לתשומת לבך בבקשה.

שלמה בוחבוט: הדבר השני שצריך לעשות בו סדר זה הוראות בנושא בחירות.

שלמה בוחבוט: ראשי הערים מבולבלים.

שלמה בוחבוט: אני מקבל מכתבים ששואלים כיצד לנהוג.

שלמה בוחבוט: אני לא רוצה לנקוב בשם.

שלמה בוחבוט: למשל ראש עיר התקשר אלי, ואמר לי: מהאופוזיציה כל הזמן מצלמים אותי ושולחים לוועדת הבחירות.

שלמה בוחבוט: האם מותר לי לבוא לבית ספר?

שלמה בוחבוט: האם מותר לי ללכת ברחוב?

שלמה בוחבוט: מהפניות שאנחנו מקבלים עולה שיש בלבול גדול.

שלמה בוחבוט: אני חושב שגוף אחד צריך להוציא הוראות נוהל בנושא בחירות, רק משרד הפנים בלבד.

מירי רגב: על איזה סוג הוראות אתה מדבר?

שלמה בוחבוט: כיצד נוהגים?

שלמה בוחבוט: אני שואל אותך שאלה: האם אני יכול ללכת לבית ספר כשיש טקס סיום, כן או לא?

שלמה בוחבוט: מהאופוזיציה אומרים שלא, ושולחים לוועדת הבחירות.

<קריאה: - - -

שלמה בוחבוט: תעשה לי טובה, עם כל הכבוד לי אליך, אתה לא חבר כנסת ואני לא מדבר אליך, אני מדבר בשם כל השלטון המקומי.

שלמה בוחבוט: ההרגשה לא טובה.

שלמה בוחבוט: גם אתה, אם פעם תתמודד לראש עיר, תאמין לי שאתה רוצה הוראות ברורות.

שלמה בוחבוט: אנחנו ממלאים אחרי ההוראות של משרד הפנים ככתבן וכלשונן, ונתתי הנחיה לאותו ראש עיר והוצאתי מכתב:

שלמה בוחבוט: תנהג כראש עיר, יש דברים שאסור לעשות, אל תעשה, אבל תמשיך לבקר, תמשיך לסייר ותעשה את כל הדברים שצריך לעשות.

שלמה בוחבוט: נכון, שלטים – לא כותבים את השם של ראש העיר, לא קרה שום דבר.

שלמה בוחבוט: לכן אני קורא לשר הפנים לא להגזים, לתת לשלטון המקומי לעבוד, אנחנו יודעים בדיוק מה מותר לנו ומה אסור לנו.

שלמה בוחבוט: הבחירות האלה לא פשוטות, תמיד הן קשות, אבל אסור לשכוח שאנחנו צריכים לתפקד בדיוק כמו ראש הממשלה, כמו השרים, כמו חברי הכנסת, שעד ליום האחרון לפני הבחירות מותר להם לעשות אספות, מותר להם לעשות הכול.

שלמה בוחבוט: אני מאחל לעצמנו דיון פורה.

שלמה בוחבוט: אני אומר למבקר המדינה: תמיד יש מעשים שלא צריך לעשות ועושים, אבל כשאתה לוקח מספרים – יש בארץ 255 ראשי ערים – אם אתה לוקח שישה-שבעה שהיתה אצלם זליגה, כשאני בטוח שתתברר זכאותם של חלק גדול בבית משפט , אל תכניס את כולם לאותה קלחת.

שלמה בוחבוט: אותו דבר על מה שאתה אומר כאילו כל השלטון המקומי, כולם משפחה בוועדת הקלפי.

שלמה בוחבוט: זה לא בדיוק נכון, כי המספר ענק, הוא אדיר.

שלמה בוחבוט: כשאתה מדבר באחוזים, האחוזים הם קטנים.

<שוקי אמרני: תודה רבה לך, שלמה בוחבוט.

<שוקי אמרני: שוקי, קצר.

<שוקי אמרני: בבקשה.

<שוקי אמרני: דבר ראשון, כל הליקויים שהועלו בדוח מבקר המדינה לגבי הבחירות שנערכו בשנת 2008 תוקנו על-ידינו.

<שוקי אמרני: אני אומר ממש כמה משפטים בהתייחס לדברים העיקריים שהועלו על-ידי משרד מבקר המדינה.

<שוקי אמרני: הנושא של התקציב – התקציב נערך בצורה מפורטת מאוד, כך שיש לנו יכולת לעקוב אחר הסעיפים השונים.

<שוקי אמרני: אף-על-פי שמשרד האוצר מעדיף שזה יהיה בצורה יותר כוללנית, פירטנו את זה.

<שוקי אמרני: הנושא הזה בוצע.

<שוקי אמרני: לגבי החשש של חוסר בתקציב – יש לנו רזרבה של 3 מיליון שקלים להוצאות שונות במקרה ויהיה חוסר.

<שוקי אמרני: כל התקציב נעשה בתיאום מלא עם משרד האוצר, על דעת משרד האוצר, כך שהנושא הזה מבחינתנו מכוסה, ואנחנו סבורים שהתקציב שאושר מכסה על הפעילות הזאת.

מירי רגב: מה התקציב של הבחירות?

<שוקי אמרני: סך-כול התקציב, אנחנו מדברים על 351 מיליון שקלים.

<שמואל גולן: כולל מימון.

<שוקי אמרני: כולל הכול.

מירי רגב: מה התקציב מול הבחירות הקודמות?

מירי רגב: איך היה בעבר התקציב הזה?

<שוקי אמרני: התקציב הזה בעיקרו מתבסס גם על ניסיון העבר, תואם בעיקרו את מה שהיה בתקציבים קודמים עם ההתאמות השונות.

<שוקי אמרני: מבחינתנו כרגע, עם הרזרבה של ה-3 מיליון, הוא עונה על הצרכים שנקבעו על-ידינו, עם קיצוצים כאלה ואחרים שנעשו באוצר.

<שוקי אמרני: מבחינתנו זה בסדר.

<יוסף ברון: לא היתה פגיעה בשכר מזכירים.

<יוסף ברון: לעיונך, שמואל גולן.

<שוקי אמרני: לגבי ההערה בכל מה שנוגע למנהלים, למזכירים, לסגנים – גיבשנו קריטריונים למינוי, כולל הנחיות בנושא.

<שוקי אמרני: מבחינתנו הנושא הזה סגור.

מירי רגב: השאלה אם המועמדים יודעים את זה, כי המועמדים עומדים בשטח, רצים, הם מגייסים תרומות, ובסוף כשהם באים להתמודד למועצה או לסגנות, לא משנה לאיזה תפקיד, אתם פוסלים אותם.

מירי רגב: השאלה אם אתם מעבירים את זה בצורה מסודרת למועמדים, כדי שהם יוכלו לפנות לוועדת הבחירות המרכזית, לשופט.

<שוקי אמרני: א', הנושאים בתחום הזה מפורסמים באתר האינטרנט שלנו, יוצאים חוזרים על-ידינו בכנסים כאלה ואחרים, ואנחנו גם מקיימים ב-11 ביולי כנס לכל אנשי המקצוע ברשויות המקומיות, כנס מיוחד שבו אנחנו חוזרים ומדגישים את הכללים בנוסף להנחיות.

<שוקי אמרני: לגבי אי-קבלת הודעה לבוחר – אנחנו נוקטים בצעדים כדי למנוע את הישנות המקרה, אף-על-פי שמדובר בחברה שמפיצה את ההודעות.

<שוקי אמרני: לא משרד הפנים באופן אישי מעביר את ההודעות.

מירי רגב: תחליף חברה.

<שוקי אמרני: עשינו מכרז בנושא, מכרז מסודר, חברה זכתה, והנושא הזה מבחינתנו יהיה חלק מההנחיות במכרז עצמו.

<שוקי אמרני: לגבי פיזור הקלפיות – כפי שנאמר כאן - - -

מירי רגב: הוא יהיה או שהוא כבר היה?

מירי רגב: האם הבאתם בחשבון את הבעיות שהיו בעבר כשחברה זכתה?

<שוקי אמרני: בהחלט, כן.

מירי רגב: עכשיו זה כבר כלול?

<שוקי אמרני: כן, כדי שיוטמעו בהליך המכרז, כולל אם יהיה צורך בסנקציות כאלה ואחרות נגדם.

<שוקי אמרני: לגבי פיזור הקלפיות – כפי שנאמר, המנכ"ל אישר את מנהלי הבחירות, ולמעשה מנהלי הבחירות מתחילים לבדוק את הסוגיה כדי לבצע את ההתאמה הנדרשת בסוגיה הזאת.

<שוקי אמרני: לגבי המטה המרכזי של הבחירות - - -

מירי רגב: עכשיו תדבר רק על פערים.

מירי רגב: האם יש פערים שאתה, כמשרד הפנים, מרגיש שאתה עדיין לא סגור עליהם מול הנושא שהעלה מבקר המדינה?

<שוקי אמרני: לא.

<שוקי אמרני: מבחינתנו לא.

מירי רגב: שום כלום?

מירי רגב: זאת אומרת, כל הנושאים שהעלה מבקר המדינה, מבחינתכם הם בטיפול?

<שוקי אמרני: כולם בטיפול, ואנחנו נוקטים בצעדים כדי למנוע הישנותם של הליקויים שהועלו בדוח מבקר המדינה.

מירי רגב: תודה רבה.

<שוקי אמרני: לגבי המקום המרכזי, מה שהעלה כאן שמואל גולן, שינינו את זה מבנייני האומר לכפר המכביה, בהתאם למכרז שנעשה, כך שהמטה המרכזי יופעל מכפר המכביה, ומבחינתנו אלה הדברים העיקריים כפי שהועלו בדוח מבקר המדינה.

מירי רגב: תודה רבה.

מירי רגב: מנכ"לית ועדת הבחירות באופן ממש קצר.

מירי רגב: לאחר מכן נעבור לראשי הערים שנרשמו וחברי הכנסת.

מירי רגב: אורלי.

<אורלי עדס: כפי שאמרה יושבת-ראש הוועדה, בבחירות לכנסת ועדת הבחירות המרכזית אחראית על כל ארגון וביצוע הבחירות מהפרט הכי קטן ועד לביצוע בפועל של יום הבחירות ואישור התוצאות.

<אורלי עדס: בבחירות לרשויות המקומיות הסמכויות של ועדת הבחירות מוגדרות ומוקנות כולן ליושב-ראש ועדת הבחירות.

<אורלי עדס: ככלל הן סמכויות שיפוטיות, כשהמרכזית שבהן, וזה מתייחס לדברים שאמר מר בוחבוט, זה לגבי מתן החלטות בבקשות לצווי מניעה על הפרות של חוק הבחירות (דרכי תעמולה).

<אורלי עדס: כל האיסורים שעליהם דיברת: שלטים, השתתפות בכנסים, שימוש במשאבי ציבור וכו' – כל האיסורים האלה חלים בחוק הבחירות, וכל הבקשות על הפרות שלהם מוגשות ליושב-ראש הוועדה, ויש לו סמכות לתת צווי מניעה.

<אורלי עדס: למעמד של ההחלטות האלה, במקרה של הפרה, חלה פקודת ביזיון בית משפט, והשופט יכול, כיום זה השופט ג'ובראן – הוא רשאי להטיל קנסות, לנכות אותם ממימון המפלגות.

<אורלי עדס: השופט פרסם נוהל שמסביר את כל התהליך וכיצד מגישים בקשות כאלה, איך הן נידונות ואת כל התהליך.

<אורלי עדס: זה פורסם באתר של משרד הפנים, באתר של ועדת הבחירות, בכל המאגרים המשפטיים.

<אורלי עדס: ניתן לעיין בו ולדעת.

<אורלי עדס: רק כדי לסבר את האוזן, עוד לא התחלנו במערכת בחירות רשמית למעשה, אבל כבר יש 20 החלטות של השופט.

<אורלי עדס: אנחנו כל היום דוחים על הסף.

<אורלי עדס: בגלל שהבקשות לא עומדות מבחינה דיונית בנוהל, אנחנו דוחים אין-ספור בקשות.

<אורלי עדס: כדי לסבר את האוזן, בבחירות הקודמות יושב-ראש הוועדה נתן 200 החלטות בנושא התעמולה.

מירי רגב: תגידי מה ארבעת הנושאים שוועדת הבחירות אחראית עליהם בשונה ממשרד הפנים.

<אורלי עדס: מה שציינתי זה נושא אחד שהוא סמכות בלעדית של יושב-ראש הוועדה.

<אורלי עדס: הסמכות השנייה היא קביעת היעדר קלון לגבי מועמדים שמבקשים להתמודד בבחירות לרשות, אבל הורשעו בעבירה.

מירי רגב: בני, למה אתה עושה ככה?

<בני ביטון: זה חשוב מה שהיא מציינת, כי עד לרגע זה זה לא נבדק בשום רשות מקומית.

<בני ביטון: אני אומר את זה בוודאות.

<אורלי עדס: תיכף אני אסביר איך זה נבדק.

גדעון סער: יש כוונה, אני לא יודע אם שוקי התייחס לזה, כשהציגו לי את העניינים, הבנתי שיש נוהל וסיכום עם המשטרה לבדוק - - -

<יוסף ברון: הנוהל הזה קיים כבר הרבה מאוד בחירות למועצות אזוריות.

<אורלי עדס: אלה שני דברים שמתחברים, אבל החלק הראשון הוא הבדיקה על-ידי משרד הפנים.

<אורלי עדס: החלק השני הוא האפשרות שניתנת ליושב-ראש הוועדה לקבוע שמתמודד שהורשע - - -

<בני ביטון: גברתי המנכ"לית, אני רוצה רק בהערת ביניים לשאול אותך שאלה.

<בני ביטון: האם יש חוק התיישנות של שבע שנים או משהו בדומה לזה?

<אורלי עדס: לגבי מועמד.

גדעון סער: יש דבר שנקרא "תקנת השבים".

גדעון סער: יש תקופה מסוימת שבה נמחק רישום פלילי על-פי דין.

גדעון סער: זה ודאי חל על כל אדם.

<אורלי עדס: כאן מדובר בסעיף ספציפי בחוק, שמדבר על הרשעה בעבירה פלילית עם עונש מאסר בצדה ושטרם חלפו שבע שנים מיום שהוא סיים לרצות את עונשו, ואז יש אפשרות להגיש בקשה ליושב-ראש הוועדה, ואם הוא קובע היעדר קלון, זה מאפשר למתמודד להתמודד בבחירות לרשויות.

<אורלי עדס: עד היום ניתנה החלטה אחת במערכת הנוכחית.

מירי רגב: הנושא השלישי שהשופט יכריע עליו.

<אורלי עדס: הנושא השלישי הוא אפשרות להורות כי שמו של בוחר יירשם ברשימת בוחרים של רשות מסוימת.

<אורלי עדס: זה מה שמאפשר לו להתמודד.

מירי רגב: תסבירי, אני לא מבינה.

מירי רגב: אני רוצה להתמודד עכשיו לרשות עיר, ואני גרה במקום אחר.

מירי רגב: מה אני צריכה לעשות?

<אורלי עדס: יש מקרים שבהם יש מועמד שפתאום מגלה שהוא לא רשום בפנקס של רשות שבה הוא מבקש להתמודד, ולעתים זה נעשה בגלל טעות טכנית כלשהי.

<אורלי עדס: בקשה כזאת צריכה להיות מוגשת ליושב-ראש הוועדה על-פי לוח-זמנים שקבוע בחוק.

<אורלי עדס: אם הוא מוצא שבנסיבות העניין ניתן לאפשר את רישומו באותה רשות, הוא מאפשר את זה.

<אורלי עדס: יש אפשרות לעתור על זה לבג"ץ.

<אורלי עדס: הדבר הרביעי, שהוא די נדיר – למיטב זכרוני זה היה פעם אחת בשנת 1998 – זה משהו דומה לתהליך של פסילת רשימות בבחירות לכנסת, רק להבדיל כאן הסמכות נתונה ליושב-ראש ועדת הבחירות, שהוא רשאי לקבוע שהרשימה מנועה מלהשתתף בבחירות לרשויות המקומיות כי יש במעשה משום שלילת קיומה של מדינת ישראל וכו'.

<אורלי עדס: היה מקרה כזה של רשימת צומת-מולדת בנצרת עילית ב-1998, אבל אז השופט החליט שלא לפסול אותה, ובעתירה לבג"ץ פסלו אותה.

<אורלי עדס: אלה ארבעת הנושאים העיקריים.

מירי רגב: האם אתם מפיצים את הנושאים האלה לראשי הערים, לסגני ראשי הערים, למועמדים?

מירי רגב: האם זה נמצא באתר שלכם שכל אחד שרוצה להיכנס יכול לקבל?

<אורלי עדס: כל ההוראות הן הוראות חוק שמופיעות בחוברת שיפיץ לכם משרד הפנים, שכוללת את כל הוראות החוק הרלוונטיות, לרבות זה.

<אורלי עדס: נושא מהותי שדיברו עליו כאן ואני רק אסביר, הוא לא מכוח חוק.

<אורלי עדס: לוועדת הבחירות המרכזית יש צוות קבוע שבודק את מקומות הקלפי ברחבי הארץ וקובע מקומות קלפי נגישים למוגבלים בניידות – זה לגבי הבחירות לכנסת – אבל תמיד לקראת מערכת בחירות למועצות האזוריות או הרשויות המקומיות, אנחנו נותנים סדר עדיפות לבעייתיות כלשהי ברשויות מסוימות ומאיצים את התהליך.

<אורלי עדס: לכן מאז ינואר, משהסתיימו הבחירות לכנסת, ועד היום, עשינו תהליך מואץ וקבענו עוד 400 קלפיות מיוחדות נגישות למוגבלים בניידות.

<אורלי עדס: כיום יש יותר מ-1,800, וזה גידול של 25%.

<אורלי עדס: ועדת הבחירות המרכזית מעמידה את המרכז הלוגיסטי שלה לרשות צה"ל לכל אריזת החומר.

מירי רגב: תודה רבה לך.

מירי רגב: אנחנו עוברים לאפי דרעי.

מירי רגב: אתה שלחת מכתב בנושא אחוז החסימה, הגדלת כל סוגיית אחוז החסימה.

מירי רגב: האם אתה רוצה להציג את הנושא הזה בקיצור?

<אפרים דרעי: אני אשמח, השאלה אם זה הפורום.

מירי רגב: תעלה את זה גם אם נסכם שנקיים על זה דיון בנפרד.

מירי רגב: האם אתה רוצה רק להגיד איפה יש בעיה בעניין של אחוז החסימה?

<אפרים דרעי: אני ראש מועצת כפר יונה.

<אפרים דרעי: העליתי את הנושא הזה בפני השר באחד המפגשים, והוא ביקש שזה יובא לדיון בוועדת הפנים של הכנסת, והנושא הוא אחוז החסימה שהיום עומד על 75% מהמודד למנדט.

<קריאות: 0.75%

<אפרים דרעי: כן.

<אפרים דרעי: 0.75% מהמודד למנדט.

<אפרים דרעי: גם בכנסת הבינו מזמן שלא יכולות להיות פירורי סיעות.

<אפרים דרעי: העלו את זה ל-2% ומתכוונים להעלות את זה ליותר מ-2%, ונשארנו עם אותה החלטה שקיימת כבר משנות השבעים, של 0.75% ממנדט, ואז מה שקורה בפועל שבמועצה של 11 חברי מועצה יש כמעט 9-8 סיעות, כי כל קבוצה קטנה כזאת או אחרת מצליחה לעבור את ה-0.75% וצריך להעלות את זה לפחות שהמודד יהיה מנדט שלם.

<אפרים דרעי: מי שאין לו מנדט שלא יוכל להיכנס.

מירי רגב: אני יודעת שיש על זה הצעות טרומיות.

מירי רגב: זה נושא שהיינו אמורים לדון בו היום והוא נדחה לשבוע הבא בעזרת השם.

מירי רגב: אנחנו נקיים על זה דיון גם עם משרד המשפטים, גם עם הגורמים הרלוונטיים, כדי לראות אם אפשר לשנות את זה כבר לבחירות הנוכחיות.

<אפרים דרעי: נושא נוסף שהעליתי במכתבי אליך זה נושא של מספר חברי המועצה.

<אפרים דרעי: נקבע איזה כלל, לא זוכר מתי ולא זוכר על-ידי מי, הוא בטח נעשה הרבה שנים אחרונה, אבל באופן אוטומטי כל פעם שהיישוב עולה במספר התושבים, עולה מספר המנדטים בלי להביא בחשבון את המשמעות של זה על ההתנהלות של המועצה.

<אפרים דרעי: ככל שיש יותר סיעות, כך היכולת של ראש מועצה לארגן קואליציה או לשלם בגין הקואליציה, נעשה הרבה יותר קשה, הרבה יותר מורכב והרבה יותר מסובך.

מירי רגב: נביא גם את זה לדיון.

מירי רגב: פה אני פחות יודעת לתת לך תשובה ברורה.

מירי רגב: לגבי אחוז החסימה אני גם חושבת שצריך להעלות אותו.

מירי רגב: שמעון גבסו, בבקשה.

מירי רגב: לאחר מכן – ג'קי לוי.

<שמעון גבסו: תודה רבה, גברתי היושבת-ראש, אדוני השר, סגנית השר, חברי הכנסת, חברי ראשי הערים, היות שאנחנו בפוקוס, מסתכלים עלינו על כל צעד ושעל, אני חושב שמן הראוי היה שנקבל את הספרים האלה עם ההוראות הברורות.

מירי רגב: איזה ספרים?

<שמעון גבסו: לדעתי הספרים כבר מוכנים במשרד הפנים.

<אורלי עדס: אני יודעת שהם בהדפסה.

<שמעון גבסו: זה חשוב מאוד, כי רוב המטות של רוב המועמדים כבר נמצאים בעבודה.

<שמעון גבסו: רוב האנשים כבר לוקחים תרומות ודברים כאלה וחשוב שהדברים האלה יבוצעו לפי הנהלים.

מירי רגב: למה הספר לא מפורסם?

<שמעון גבסו: מה הבעיה להכין לנו קובץ ב-pdf?

מירי רגב: מה הבעיה להעביר?

<שוקי אמרני: גברתי, הספר כולל הנחיות של משרד מבקר המדינה בנושא.

<שוקי אמרני: רק אתמול קיבלנו את ההנחיות של משרד מבקר המדינה שהתעכבו לא באשמתם.

מירי רגב: אל תעבירו עכשיו את הכובע לצד השני.

<שמואל גולן: לא.

<שמואל גולן: היות שבמבקר המדינה זה תקנות, ותקנות משרד המשפטים הוא זה שאחראי לעשות, הוא אישר את זה השבוע, והעברנו להם אתמול.

<שוקי אמרני: הספר יצא לבית דפוס ומיד נוציא אותו.

מירי רגב: עד שהספר יצא לבית דפוס ונכרות את כל העצים בשביל זה, אפשר בינתיים להעביר את זה במיילים לראשי הערים ולסגני ראשי הערים?

גדעון סער: תעלו את זה לאתר באופן מידי.

<שוקי אמרני: זה יבוצע.

<שמעון גבסו: גברתי היושבת-ראש, אדוני השר, זה יעזור לנו מאוד אם נקבל את הקבצים האלה ב-pdf.

מירי רגב: הנה, קיבלת פתרון, זה יעלה לאתר במידי.

<שמעון גבסו: בדיוק כמו ששולחים לנו את חוזרי מנכ"ל ב-pdf, ואני מברך על זה.

מירי רגב: כבר הכנסנו את נפת יזרעאל למפת העדיפות הלאומית.

מירי רגב: טופל.

מירי רגב: מה עוד?

<שמעון גבסו: תודה רבה.

<שמעון גבסו: עוד דבר אחד, בהמשך לדברי ידידי מכפר יונה – הנושא הזה של ריבוי הרשימות הוא ללא ספק בעייתי.

<אפרים דרעי: זו רעה חולה.

<שמעון גבסו: זה מאוד-מאוד דמוקרטי, זה נכון, אבל יש הרבה מאוד עבודה גם למשרד הפנים.

<שמעון גבסו: הרי כל שני וחמישי, ככל שמתקרבים יותר למועד הבחירות, מביאים חברי המועצה – כולם עכשיו לקראת ההתמודדות, כולם עוברים לאופוזיציה, וזה טבעי, גם אני הייתי פעם חבר מועצה , והם מעלים הצעת חוק למה הירח עגול ולא מרובע.

<שמעון גבסו: על-פי חוק אי-אפשר למנוע מהם להביא את זה לדיון, אז מביאים את זה ודנים שעה ובורחים ונשמעות כל מיני הערות.

<שמעון גבסו: זה מה שרוצים?

<שמעון גבסו: אחת הבעיות העיקריות לדבר הזה, ואני חושב שזה לא רלוונטי לישיבה הזאת, אבל כדאי שיביאו את זה בחשבון – יש לי לא מעט רקורד בתחום השלטון המקומי – ואני חושב שחשוב שחברי המועצה שמגישים מועמדות הן למועצה והן לרשות, צריכים להציג שהם מועסקים במקום מסוים.

<שמעון גבסו: 40% מחברי המועצות בערים מובטלים, וזו עיקר הבעיה של השלטון המקומי.

<שמעון גבסו: הם מובטלים, לא עובדים.

מירי רגב: גבסו, תודה רבה.

<שמעון גבסו: תודה רבה.

מירי רגב: מיכאל ביטון, ראש מועצת ירוחם.

מירי רגב: בבקשה.

<מיכאל ביטון: קודם כול, מכובדי, לא אפרט, אני רוצה לגעת בשתי לקונות הקשורות למימון של קמפיין הבחירות.

<מיכאל ביטון: לקונה אחת קשורה לכך שההחזר הכספי הוא לפי ההישג במנדטים.

<מיכאל ביטון: יוצא שסיעה שרצה והשיגה שני מנדטים, תקבל מימון בחירות בגובה שני מנדטים, וראש רשות שניצח ב-70% מהקולות, וגם לו יש שני מנדטים, יקבל את אותו החזר כספי של סיעה שהביאה שני מנדטים.

<מיכאל ביטון: זו לקונה חמורה, כי בסוף לנהל קמפיין של ראש רשות זה עולה פי כמה וכמה מקמפיין של חברות במועצה.

<מיכאל ביטון: חייבים למצוא דרך לשפות את מי שרץ לראשות המועצה, בנוסף לכך שהוא הביא מנדטים.

<מיכאל ביטון: הדבר הזה הוא לא הפתעה.

<מיכאל ביטון: במועצות האזוריות ההחזר הכספי ניתן לראש הרשות פר ראש, פר מצביע שהצביע עבורו.

<שמואל גולן: שם אין - - -

<מיכאל ביטון: זה נראה לך הגיוני שמי שזכה בשני מנדטים ולא ב-70% מהקולות יקבל אותו סכום כמו מי שזכה ב-70% מהקולות?

<מיכאל ביטון: זאת לקונה וזה פתח לשחיתות.

<מיכאל ביטון: אני רוצה להדגים את זה במספרים.

<יוסי נשרי: הוא צודק במאה אחוז.

<חיים ביבס: כל הזמן מדברים ואף פעם לא עושים עם זה כלום.

<חיים ביבס: כל הזמן מקשקשים ואחר-כך שוכחים הכול.

<מיכאל ביטון: גברתי היושבת-ראש, זאת הצעת חוק - - -

מירי רגב: מה אתה מציע?

<מיכאל ביטון: זה גם חוק מונע שחיתות.

מירי רגב: מה אתה מציע?

<מיכאל ביטון: ההצעה שלי היא כזאת: שיהיה שיפוי בגין מנדטים בריצה לחברות במועצה ושיפוי נוסף על מי שרץ להיות ראש רשות לפי שיעור אחוזי המצביעים עבורו, וזה יאפשר לו סכום תקציבי לנהל קמפיין.

<אפרים דרעי: מעל אחוז מסוים.

<מיכאל ביטון: אני רוצה להביא את המספרים.

<מיכאל ביטון: נניח אצלנו מנדט שווה 25,000 שקל.

<מיכאל ביטון: קיבלתי שני מנדטים, אני מקבל 50,000 שקל.

<מיכאל ביטון: אדם אחר רץ והביא שני מנדטים, ואלה ההוצאות שלו כדי להיות חבר מועצה.

<מיכאל ביטון: קמפיין לראש רשות בירוחם עלה בין 200,000 ל-400,000 שקל.

<מיכאל ביטון: מאיפה אנשים מביאים את הכסף האחר?

<מיכאל ביטון: זה פתח לשחיתות.

<מיכאל ביטון: הבקשה השנייה דומה לזו.

<מיכאל ביטון: ברשויות קטנות יש הוצאות קבועות.

<מיכאל ביטון: מי שרץ לראש רשות ביישוב קטן עדיין לוקח אסטרטג, אנשי תקשורת ויש לו כל מיני עניינים.

<מיכאל ביטון: יש לו הוצאות קבועות, אבל ההחזר ניתן לפי גודל הרשות.

<מיכאל ביטון: אני חושב שצריך לעשות שיפוי שמאפשר תקציב לקמפיין שהוא מכובד לרשות קטנה, כדי לא לעודד אנשים לקחת תרומות מושחתות או דברים כאלה.

מירי רגב: כרגע התקציב שהוא מדבר עליו, שוקי ויוסי, האם התקציב הזה מתחלק בין רשויות גדולות וקטנות ואתם לא מתייחסים לאמירות שכאן הביא לדוגמה מיכאל, שבאמת יהיה תקציב מכובד, לא משהו חזירי, אבל תקציב שהוא צריך – אסטרטג, תקשורת דובר?

מירי רגב: האם מביאים את זה כחלק מהחשבון כשאתה מחלק את התקציב לרשויות קטנות וגדולות?

<יוסף ברון: הוא מדבר על חוק המימון.

מירי רגב: אני יודעת שהוא מדבר על חוק המימון, והוא דורש תיקון.

<יוסף ברון: יחידת מימון של 42 שקלים לתושב זה קבוע בחוק.

<יוסף ברון: מה שהוא מבקש, לשנות את החוק שיביא בחשבון שיפוי של מי שרץ לראש רשות, שההוצאות שלו הרבה יותר גדולות.

<יוסי נשרי: מישהו צריך לנהל את העיר.

<יוסף ברון: חקיקה.

מירי רגב: עפר, בבקשה.

<עפר בן אליעזר: גברתי היושבת-ראש, קודם כול, תודה רבה, כבוד השר, הסגנית, עמיתי, חברי הכנסת, דבר ראשון, יחידת המימון נשארה אותו דבר מהבחירות הקודמות.

<עפר בן אליעזר: חמש שנים כאילו לא קרה שום דבר במשק: המע"מ לא עלה, יוקר המחיה לא עלה, הדלק לא עלה.

<עפר בן אליעזר: הכול נשאר אותו דבר, אנחנו נשארנו עם 42 שקלים, וגם התרומות נשארו אותו דבר – 5,000 שקלים.

<עפר בן אליעזר: אנחנו נמצאים ברגרסיה לעומת ההוצאות שאנחנו צריכים להוציא וזה דבר שצריך להביא בחשבון.

<עפר בן אליעזר: דבר שני, חוק המימון אומר שאתה יכול להוציא עד פי שניים מכמות המנדטים שיהיו לך אחרי שתיבחר.

<עפר בן אליעזר: זאת אומרת שאני צריך להיות נביא כדי לא לעבור על החוק, להביא בחשבון כמה מנדטים יהיו לי, לפי זה להכפיל בשניים, לדעת מה התקציב שלי.

<עפר בן אליעזר: זה לא ישים, זה לא עובד.

<עפר בן אליעזר: זה חוק שאתה יכול לעמוד בו בפוקס ואתה יכול לא לעמוד בו בפוקס.

<עפר בן אליעזר: זה נושא שצריך לחשוב עליו ולתת לו פתרון.

<עפר בן אליעזר: והדבר האחרון, ברשותכם, אני לא מצליח להבין למה יום הבחירות לרשויות המקומיות הוא לא יום חופשה.

<קריאה: שבתון.

<עפר בן אליעזר: יום שבתון, בדיוק כמו בבחירות לכנסת.

<עפר בן אליעזר: אמר פה יוסי ברון, הוא צודק, הבחירות לרשויות המקומיות לפי דעתי הן יותר מהותיות ויותר עקרוניות, אני לא רוצה להגיד יותר חשובות, לתושב מאשר הבחירות - - -

<חיים ביבס: במציאות של היום גם יותר חשובות.

<עפר בן אליעזר: אמר ידידי, מר חיים ביבס, "יותר חשובות".

<עפר בן אליעזר: אנחנו נלחמים על זה.

<עפר בן אליעזר: דרך אגב, זה גם גורם לנו להוצאות יותר גדולות באותו יום, כי כמות המתנדבים יותר נמוכה וכל מה שנגרר.

<עפר בן אליעזר: תודה רבה.

פיני בדש: הבעיה שהקלפיות הן בבתי הספר, אז אין לימודים.

<עפר בן אליעזר: דיברו על זה קודם, אני לא נכנס לזה.

מירי רגב: דיברו על זה קודם, ותיכף אולי גם השר יתייחס לזה, למה הקלפיות הן דווקא בבתי ספר ולא במקומות אחרים ואם יש אלטרנטיבה נוספת.

מירי רגב: יוסי נשרי, בבקשה.

<יוסי נשרי: אדוני השר, הייתי מבקש שבאותה הודעה לתושב שאתם שולחים תצרפו אפשרות לתושב להצטרף לכרטיס אדי.

<יוסי נשרי: עשינו את זה בקדנציה הקודמת ברמה עירונית, לקחו את זה כמה רשויות על עצמן.

<יוסי נשרי: אם תצאו עם זה כהחלטה שלכם מטעם הכנסת, שאפשר לצרף אפשרות גם לשלשל ביום הבוחר לתיבה את ההתנדבות ואת התרומה לכרטיס אדי, עשינו מעשה מאוד-מאוד חשוב כשלטון מקומי למען המשך החיים של אנשים במדינת ישראל.

מירי רגב: חבר הכנסת דוד אזולאי, יושב-ראש ועדת הפנים לשעבר, בבקשה.

דוד אזולאי: גברתי היושבת-ראש, אדוני השר, סגנית השר, הנושא של הנגשת קלפיות – אני מניח שוועדת הבחירות התייחסה לזה, אבל אנחנו עדים לכך שלפעמים ממש שבוע-שבועיים לפני הבחירות מגלים שיש מקומות שאין נגישות לאותן קלפיות.

דוד אזולאי: כאן הייתי מאוד מבקש שאתם, כוועדת הבחירות, תיערכו לעניין הזה בקריאת SOS של הרשות המקומית, על מנת לאפשר גישה לכל אזרח במדינת ישראל שרוצה להגיע לקלפי.

דוד אזולאי: ואני אומר ואני אדגיש: יש מקומות, במיוחד במגזר הערבי, שלא תמיד יש גישה למקומות האלה – גברתי יודעת למה אני מכוון – ולכן הייתי מבקש מאוד-מאוד להתייחס לנושא הזה.

דוד אזולאי: דבר שני זה נושא התעמולה בכלל.

דוד אזולאי: לפני חמש שנים ועד היום ודאי חלו חידושים רבים.

דוד אזולאי: ראינו את זה בבחירות לכנסת.

דוד אזולאי: צריכה להיות הנחיה לגבי כל פלאי הטכניקה החדשה, לדעת אם זה חוקי או לא חוקי.

דוד אזולאי: צריכות להיות הנחיות ברורות האם זה אפשרי או לא אפשרי.

דוד אזולאי: סתם כדוגמה נושא ה"פייסבוק" שהיום הוא להיט וכולם משתמשים בזה.

דוד אזולאי: צריך לדעת, אם הדבר הוא חוקי – הוא חוקי לכולם.

דוד אזולאי: הוא לא חוקי – אז הוא לא חוקי לאף אחד.

דוד אזולאי: פה צריכה לצאת הנחיה ברורה.

<חיים ביבס: למה לא חוקי?

דוד אזולאי: מכובדי, לא שאני לא רוצה את זה, אבל אתה יודע, יש כאלה שיגידו לך.

דוד אזולאי: למה לך, היום תמנע את זה.

דוד אזולאי: אם זה חוקי – תשתמש בזה; אם זה לא חוקי – אף אחד לא ישתמש בזה.

דוד אזולאי: יש תופעה לצערי הרב של מועמדים שאין להם סיעת-אם והם גם לא במועצה היוצאת, הם חריגים משהו.

דוד אזולאי: הם לא מקבלים מידע, הם צריכים להתחנן, לפנות לפה ולשם כדי לבקש מידע.

דוד אזולאי: צריכה להיות הנחיה ברורה בעניין הזה.

דוד אזולאי: מי שאין לו סיעת-אם ומי שלא יוצא מהמועצה האחרונה, הוא לא הכריז על עצמו, אלא סתם אזרח חדש הרוצה להתמודד, לתת לו גישה לכל האינפורמציה הדרושה לו על מנת להתמודד.

דוד אזולאי: תודה.

מירי רגב: תודה רבה.

מירי רגב: ראש מועצת כפר קרע.

<נזיה מסרוואה: שתי הערות.

<נזיה מסרוואה: הסידור בפנקסי הבוחרים במגזר הערבי ואני חושב שגם ביהודי זה לפי שמות המשפחה ואצלנו בכפר קרע יש 10,000 קולות לעשר משפחות.

<נזיה מסרוואה: צריך לסדר לפי שם פרטי ולא שם משפחה.

מירי רגב: המנכ"ל, מה אתה אומר על זה?

<נזיה מסרוואה: הערה שנייה, כמעט 10,000 תושבים שעולים ברגל וחוזרים ממש אחרי הבחירות, זה לא חוץ-לארץ רגיל, זו תקופה מאוד קצובה.

<נזיה מסרוואה: היתה בקשה לדחות את הבחירות בשבוע אחד.

מירי רגב: זה כבר תם.

מירי רגב: הדיונים כבר היו.

מירי רגב: איחרת את המועד.

מירי רגב: אני מקווה שלבחירות לא תאחר את המועד.

מירי רגב: הנושא הזה כבר תם, דנו בזה.

<יוסי נשרי: העליתי משהו מאוד חשוב וערכי.

<יוסי נשרי: אנחנו מתמודדים מדי בחירות בנושא של אותיות, כשאנחנו נדרשים לבוא לסיעות-האם של הכנסת, לבקש אישור להשתמש באותיות שלהן.

<יוסי נשרי: צריך לראות איך אפשר לשחרר אותנו מהכבלים האלה ושכל אחד יוכל לבחור - - -

מירי רגב: זה לא - - -

<יוסי נשרי: בשביל לקחת את האותיות שאני רוצה, צריך לבקש רשות מסיעות-האם בכנסת.

<יוסי נשרי: זה לא משנה באיזה אות אני משתמש.

מירי רגב: היועץ המשפטי, האם גם זה תיקון חקיקה?

<יוסי נשרי: כל שינוי.

<יוסי נשרי: כל המדינה תצטרך לשנות את החקיקה שלה.

<קריאה: - - -

מירי רגב: כל מה שהבאתם פה זה תיקון חקיקה.

<רון עוזרי: מילה אחת על 30,000 זקנים.

מירי רגב: בבקשה, רוני.

מירי רגב: 30,000 זקנים.

<רון עוזרי: אני יושב-ראש א.ב.א, איגוד בתי אבות ודיור מוגן בישראל.

<רון עוזרי: אני מדבר על יותר מ-30,000 מבוגרים, שמתגוררים בבתי דיור מוגן ובבתי אבות, כשבנושא הקלפיות לבחירות האזוריות אין שום חקיקה.

<רון עוזרי: לא מצוין שיש להם אפשרות להצביע.

<רון עוזרי: הם מרגישים מקופחים, הם אומרים: רוצים שאני אסע בשלוש מוניות או בשלושה אוטובוסים?

<רון עוזרי: הם רוצים שיבואו לקחת אותי עם פתק ביד?

<רון עוזרי: יש פה כעס גדול מאוד.

<רון עוזרי: ניתן לפתור את הבעיה בהרבה דרכים, אבל אחת הדרכים היא לפחות קלפי ניידת לכמה שעות, למינימום השעות הנדרש.

<רון עוזרי: זה הכרחי מאוד.

<רון עוזרי: בבחירות הכלליות לכנסת זה קיים, וגם אז אך ורק במחלקות סיעודיות בגלל שזה בא מבתי חולים.

<רון עוזרי: צריך לשים לב לאוכלוסייה הזאת, היא מרגישה מאוד-מאוד מקופחת.

<רון עוזרי: צריך לפתור את זה בהקדם ממש.

<רון עוזרי: תודה.

מירי רגב: ועדת הבחירות, מה הבעיה לאשר קלפי ניידת שלפי שעות תעבור בין בתי אבות?

<אורלי עדס: העניין הוא שבחוקי הבחירות יש כלל בסיסי - - -

מירי רגב: חוק בחירות אפשר לשנות.

<אורלי עדס: - - - זה העיקרון שעומד בבסיס חוק הבחירות.

<אורלי עדס: קבוצות מסוימות הוחרגו מהכלל הזה, אבל המשותף לכולן היה שיש מניעה אובייקטיבית, שהם לא יכולים להגיע לקלפי הסמוכה לאזור מגוריהם, כמו אסיר שכלוא בבית מאסר, כמו חולה בבית חולים שמרותק למיטה, אחרת ייפרץ כאן סכר בלתי סופי.

מירי רגב: אתמול העליתי הצעת חוק בעניין, נדון בעניין הזה ביחד.

מירי רגב: נציג מבקר המדינה, מילה אחרונה לפני השר.

<שמואל גולן: רציתי להעיר לתשומת לבכם שבשלהי הכנסת השמונה-עשרה היו כמה תיקוני חקיקה, למשל רשימות משותפות – מהן דרכי ההתנהלות.

<שמואל גולן: נא לשים לב, זה יופיע גם באתר של משרד הפנים וגם באתר שלנו.

<שמואל גולן: כמובן לא דיברתי פה על נושא המימון שהוא גם בביקורת שלנו.

מירי רגב: תסבירו טוב מה הכוונה במימון.

מירי רגב: האם זה לקבל מזומן או להפקיד מזומן?

מירי רגב: תסבירו טוב, שנבין.

<שמואל גולן: הכול מוסבר, הכול מובן.

מירי רגב: מאה אחוז.

מירי רגב: כבוד השר, בבקשה.

גדעון סער: גברתי היושבת-ראש, קודם כול, אני רוצה לברך אותך על קיום הדיון החשוב הזה.

גדעון סער: אני רואה שאת מצליחה לעשות הרבה דברים במקביל.

גדעון סער: בתקופה הזאת שאת צריכה לבקש את אמון החברים, את מכנסת את הוועדה כרגיל.

גדעון סער: יישר כוח.

<קריאה: - - -

גדעון סער: אסי, אנחנו לא מערבבים בין הנושאים הממלכתיים - - -

מירי רגב: מה אני יכולה לתת להם?

מירי רגב: רק קלפי.

מירי רגב: אני יכולה לתת להם כיכר?

מירי רגב: רק קלפי אני יכולה לתת.

מירי רגב: מה אני יכולה לתת להם?

גדעון סער: דבר שני, אני רוצה לברך את ראשי הרשויות הרבים שהגיעו לישיבת הוועדה ולהודות לסגנית השר שיחד אתי בכל הנושא של ההיערכות לבחירות המוניציפליות יחד עם צוות המשרד עובדת באופן שוטף כדי שיהיו בחירות, המסודרות ביותר, הטובות ביותר מבחינת טוהר הבחירות, עם אחוז השתתפות גבוה, כפי שהיינו רוצים.

גדעון סער: אני רוצה לגעת בכמה נקודות עקרוניות, ואחר-כך להתייחס לכמה נקודות עקרוניות שעלו בדיון, מצד ראשי הרשויות בעיקר.

גדעון סער: נקודה ראשונה, הבחירות האלה שיתקיימו אלה הבחירות לפי דעתי הרחבות ביותר שהיו ברשויות המוניציפליות – 191 רשויות מקומיות משתתפות בבחירות, בכ-20 רשויות מקומיות בעקבות ביטול ועדות קרואות או סיום כהונת ועדות קרואות שהן הולכות לבחירות דמוקרטיות מחדש – מספר הוועדות הקרואות שיישארו אחרי הבחירות האלה הוא מצומצם ביותר – וקרוב ל-5.5 מיליון תושבים יהיו בעלי זכות הצבעה בבחירות האלה.

גדעון סער: זאת אומרת, זה אירוע דמוקרטי מהמעלה הראשונה.

גדעון סער: אירוע דמוקרטי שבו אנחנו מייחסים חשיבות עליונה לזכות לבחור ולהיבחר.

גדעון סער: השלטון המקומי עוסק בנושאים הקרובים ביותר לתושבים ולאזרחים, ומכאן החשיבות שאנחנו רואים בהשתתפות רחבה בבחירות, בהעלאת שירותי ההצבעה, בהעלאת אחוז ההשתתפות בבחירות.

גדעון סער: אנחנו גם נצא בקמפיין פרסומי מטעם המשרד שקורא להגברת ההשתתפות כדי שיהיו אחוזי הצבעה גבוהים ככל שניתן.

גדעון סער: אני חושב שככל שאחוזי ההצבעה יותר גבוהים, הדבר משקף בצורה יותר נכונה את דעתו האמיתית של הציבור.

גדעון סער: את הרשות המקומית התושב פוגש באופן יומיומי בנושאים שקרובים לו ביותר: חינוך ורווחה, תרבות פנאי וכדומה, ומכאן החשיבות של הנושא הזה, שלפי דעתי אמור לאחד את כולנו, ללא הבדלי השקפה פוליטית.

גדעון סער: נקודה נוספת אחרי שדיברנו על היקף הבחירות מבחינת מספר הרשויות ומבחינת אחוז ההצבעה שאנחנו שואפים אליו – טוהר הבחירות.

גדעון סער: טוהר הבחירות הוא דבר חשוב ביותר.

גדעון סער: פרסמנו ונפרסם בחוזרים כלליים לרשויות המקומיות, נקיים גם כנס היערכות בעוד קצת יותר משבועיים ימים.

גדעון סער: יש בכל מחוז צוות בקרה מקצועי שאמור להבטיח סדרי מינהל תקינים.

גדעון סער: יש תיאום מלא גם בהיערכות לקראת הבחירות בינינו לבין משטרת ישראל, ומטה המפקח הארצי על הבחירות תוגבר כדי לתת מענה יעיל, בין היתר, בשאלה הזאת.

גדעון סער: בחירות שמתנהלות באופן נקי אלה בחירות שמעצימות את אמון הציבור במערכת הדמוקרטית, ויש לזה חשיבות גדולה מאוד.

גדעון סער: עלו פה מספר נקודות שאני רוצה להתייחס אליהן.

גדעון סער: קודם כול נושא מיקום קלפיות.

גדעון סער: יש שפע של מבני ציבור שמתפקדים כבתי ספר, לנו היום יש קשרים לא רעים עם משרד החינוך והנחיתי את מנכ"ל המשרד שכבר בא בדברים עם מנכ"לית משרד החינוך לפעול.

גדעון סער: ועל-פי מה שנמסר לי, מנכ"לית משרד החינוך הנחית שייעשה מאמץ על-ידי מערכת החינוך לקיים יום שבו יהיו אירועים חוץ בית ספריים, טיולים, בסופו של דבר זו גם עונה של השנה שמאפשרת את זה ואירועים חוץ בית ספריים אחרים בכמה שיותר בתי ספר.

גדעון סער: במקומות שיהיו בהם לימודים – אני אומר את עמדתי שהיתה עמדתי כשר חינוך ולא השתנתה גם כשר פנים – אני נגד השבתת בתי ספר מלימודים ביום שהוא עדיין איננו יום שבתון על-פי חוק, ולכן המגמה שלנו, הניסיון שלנו, על בסיס ההידברות שלנו עם משרד החינוך, לאפשר כמה שיותר פעילות חוץ בית ספרית שתאפשר קיום בחירות, אבל אני לא רוצה לפעול שבמקום שזה לא יקרה, לפגוע בלימודים, כי אני נגד פגיעה בלימודים.

גדעון סער: עלתה כאן שאלה של הגדלת אחוז החסימה על-ידי ראש מועצת כפר יונה.

גדעון סער: אני חייב להגיד שאני תומך בהעלאת אחוז החסימה לרשויות המקומיות.

גדעון סער: היתה לי דילמה כי אנחנו נמצאים פחות מארבעה חודשים לפני הבחירות, כחודשיים לפני הגשת הרשימות, לשנות כללי משחק.

גדעון סער: עלו פה כמה נקודות, חלקן נוגעות למימון, חלקן נוגעות לאחוז חסימה ונקודות אחרות ואין מקום לשנות כרגע, עם כל זה שאני מאמין שחשוב להעלאות את אחוז החסימה, ואני גם מאמין שצריך לצמצם את מספר חברי מועצות הערים, שהוא לפי דעתי גבוה מדי.

גדעון סער: אני רוצה להודיע כאן שכבר הנחיתי את היועץ המשפטי של משרדי להכין הצעת חוק בנושא הזה של הגדלת אחוז החסימה בבחירות לרשויות המקומיות, אבל כדי שזה ייתפס באופן ענייני, באופן ממלכתי, אני לא יכול להחיל את זה על הבחירות הקרובות.

גדעון סער: הדבר הזה יובא למושב החורף של הכנסת במנותק מהבחירות, זמן קצר אחרי הבחירות, ונעביר את החוק הזה כך שהוא יתפוס לבחירות שלאחר מכן.

גדעון סער: אולי הייתי מאוד רוצה שזה יחול עכשיו, זה יהיה בעייתי מבחינה דמוקרטית לשנות את כללי המשחק תוך כדי המשחק, כאשר יש אינטרס הסתמכות, בעיקר של המועמדים, ואולי גם של בוחרים.

פיני בדש: להיכנס בשלושת רבעי מנדט זה אנטי דמוקרטי.

גדעון סער: אבל זה החוק.

פיני בדש: אם אתה מקבל 80% ולא מקבל - - -

גדעון סער: יש לי קצת ניסיון בנושאים האלה.

גדעון סער: אגב, תמכתי בהעלאת אחוז החסימה לפחות לרשויות המקומיות, בכנסת השש-עשרה וכמעט הצלחנו להעביר את החוק הזה.

גדעון סער: נפלנו במספר מאוד קטן של קולות במליאת הכנסת.

גדעון סער: כחבר כנסת העליתי את אחוז החסימה, זה היה פעמיים בסך הכול מאז קום המדינה, מ-1.5 ל-2%.

גדעון סער: בכנסת השש-עשרה העליתי את אחוז החסימה לפחות לכנסת.

גדעון סער: בדרך כלל יש מתאם, כשאני מתכוון לעשות משהו מסוים, בדרך כלל אני גם מבצע אותו.

גדעון סער: אני מתכוון להעלות את אחוז החסימה בבחירות לרשויות המקומיות.

גדעון סער: זה יהיה לא הוגן לעשות את זה במהלך מערכת הבחירות, ואנחנו כבר במהלך מערכת הבחירות.

גדעון סער: מהתפקיד שלי ומהחומרים שאני מקבל אני מבין שאנחנו כבר במהלך מערכת הבחירות.

גדעון סער: במהלך מערכת הבחירות אתה לא משנה כללי משחק, אבל אנחנו נשנה את העניין הזה.

<יצחק גולברי: אל תוסיפו לנו מנדטים, כי שינוי מנדטים עכשיו - - -

גדעון סער: גולברי, אני לא יכול ברגע זה להיכנס לעניין הזה.

גדעון סער: אני יודע בדיוק מה אני רוצה לעשות ואני אעשה את זה.

גדעון סער: אנחנו נספוג את זה עוד סיבוב עם הבעיות שיש בזה.

גדעון סער: נקודה שנייה שאני מתכוון לשנות.

גדעון סער: אני חושב שנכון מה שנאמר פה, וגם את זה אני לא אעשה לגבי הבחירות האלה.

גדעון סער: בבחירות האלה, עם כל הקושי שיש בזה, ויש בזה קושי, וגם מה שנאמר על-ידי ראש מועצת ירוחם, דברים נכונים, נלך על-פי הכללים הקיימים.

גדעון סער: היה ניסיון גם של משרד האוצר בחוק ההסדרים לשנות לרעה את יחידת המימון, אז נכון שזה לא עודכן.

גדעון סער: גם כשהלכנו למענקי איזון, הלכנו למענקי פיתוח ודברים אחרים, אמרנו שבשנה הזאת, שנה תקציבית קשה, רוצים לשמור על הקיים.

גדעון סער: לנו זו שנה קשה.

גדעון סער: לא פגעו בקיים, אבל לא הוספנו.

גדעון סער: זה גם בלתי אפשרי לעשות ברגע זה.

גדעון סער: צריך להסתדר עם מה שיש.

גדעון סער: נקודה נוספת שגם היא מצריכה שינוי, ואני מתכוון לפעול לשנות, זה העלאת היקף התרומות – היחידה הבסיסית, אותם 5,000 שקלים.

גדעון סער: הטעם לכך הוא שאנחנו צריכים הסדר שלא יגרום ללכת לכל מיני כיוונים לא רצויים.

גדעון סער: והסכום הזה באמת לא עודכן, אפילו בבחירות מקדימות לכנסת הוא עודכן בצורה מסוימת, לא בצורה מאוד דרמטית.

גדעון סער: צריך לעדכן אותו, אבל פעם נוספת העדכון יהיה לסיבוב הבא.

גדעון סער: אנחנו לא נחכה.

גדעון סער: אני משוכנע שאם אני אביא הצעות חוק לכנסת אחרי הבחירות, במושב החורף, כולם יוכלו להסתכל על זה באופן ענייני, ולעומת זאת, אם אתה מביא באמצע מערכת הבחירות, תקבל הרבה מאוד התנגדויות שמונעות מלחצים ומונעות מהתנגדויות בלתי ענייניות.

גדעון סער: לגבי יום שבתון – זאת שאלה, לא שאלה פשוטה.

גדעון סער: יש לזה משמעות מבחינת התוצר הלאומי, אבל בהחלט אני יכול לראות את הנימוקים.

גדעון סער: בשתי הסוגיות הקודמות החלטתי, בסוגיה הזאת אני עוד רוצה להתלבט וגם לשמוע דעות שונות.

גדעון סער: בנקודה שהעלה ראש מועצת כפר קרע – נקודה שעלתה אצלנו וביקשתי מיוסי ברון, המפקח על הבחירות, לטפל בזה מול היועץ המשפטי, ואני מבין שאתם בוחנים את העניין הזה.

<יוסף ברון: כן.

גדעון סער: בספרי הבוחרים, הנושא שעלה במגזר הערבי, שהעלה ראש מועצת כפר קרע – מכירים את זה?

<יוסף ברון: כן-כן.

<יוסף ברון: מטופל.

גדעון סער: יש סיכוי שיטופל לבחירות הקרובות?

<יוסף ברון: לא בכל הקלפיות, במקומות שיש בעיה.

גדעון סער: ברור שבמקומות שיש בעיה.

גדעון סער: במיוחד במגזר.

<עבד אלסלאם קשוע: זאת אומרת שזה לא יטופל.

מירי רגב: למה?

<עבד אלסלאם קשוע: או שיטופל אצל כולם, או שלא יטופל.

פיני בדש: הוא מתכוון בסקטור.

גדעון סער: מקום שיש זיהוי על-פי שם משפחה וכו', הנקודה הזאת עלתה.

גדעון סער: אני לא רוצה מעבר לזה.

גדעון סער: יכול להיות שנבוא עוד פעם לוועדה ונפרט.

גדעון סער: אתם צריכים שינוי חקיקה בשביל זה או לא?

<יוסף ברון: לא.

<יוסף ברון: יש אפשרות.

גדעון סער: אני מבקש לקבל עדכון בתוך שבוע איפה הדבר הזה עומד.

גדעון סער: העלה פה יושב-ראש המרכז השלטון המקומי נושאים שנוגעים לאיסורים.

גדעון סער: לחלק מהאיסורים התייחסה מנכ"לית ועדת הבחירות המרכזית, היא אמרה שאלה איסורים שנמצאים בחוק תעמולת הבחירות.

גדעון סער: זו לא המצאה של מישהו, ואני מציע להקפיד על זה.

גדעון סער: אני ככלל, ואני אומר את זה גם לאנשי משרדי, לקראת הכנס שאתם מקיימים עם אנשי הרשויות המקומיות: צריך למצוא איזון סביר בין קיום שגרת התפקוד של הרשויות המקומיות גם בזמן מערכת הבחירות לבין הימנעות משימוש ברשות ובמשאבי הרשות לצורכי הבחירות.

גדעון סער: מה זאת אומרת איזון?

גדעון סער: הרשות צריכה לתפקד גם בחודשים האלה.

גדעון סער: אי-אפשר לשבש את התפקוד של הרשות ולא צריך להגיע להגזמות.

גדעון סער: מצד שני, צריך להקפיד לקיים את אותם הדברים, אותם האיסורים שנקבעו בחוק.

גדעון סער: בסופו של דבר, אם יש דילמה בין אולי לעשות ואולי לא לעשות, עדיף להימנע.

גדעון סער: עדיף להימנע.

גדעון סער: זה לא יביא לשינוי.

גדעון סער: מי שהוא ראש רשות מוערך – עכשיו אני אסתכן אם אני אגיד יוסי שבו בנס ציונה, הוא נבחר הרי ברוב שגם במשטרים טוטליטריים כבר לא מקובל.

גדעון סער: זה לא שאני לא אומר על האחרים, כי יש פה הרבה ראשי רשויות שייבחרו בקלות, אבל פה אני פשוט זוכר את האחוזים, אז - - -

פיני בדש: אף אחד לא התמודד מולו.

פיני בדש: הוא היה יחיד.

גדעון סער: כנראה שיש סיבה.

גדעון סער: וגם אצלך זה לא כל כך רחוק.

גדעון סער: גם אצלך יש אחוזים כאלה, אז אולי לא במקרה קראת את קריאת הביניים.

גדעון סער: עדיף אם יש ספק, ללכת לחומרה ולא להיכנס למקומות שמעלים סימני שאלה, כי בסופו של דבר אנשים נבחרים, וכמו שאתם עומדים לבחירה, אני אומר את זה כאדם שעומד לבחירה, אנשים בוחנים אותך על בסיס התפקוד לאורך הקדנציה – היית טוב, קידמת את ענייני הרשות, לא קידמת את ענייני הרשות.

גדעון סער: כל הדברים הקטנים שהם גבוליים לא נותנים שום דבר.

גדעון סער: מצד שני, אסור לשתק את התפקוד של הרשויות וצריך להפעיל שכל ישר, ויש מקרים, גם בתקופת בחירות, שצריך לעשות דברים, כולל בנושא של איוש עובדים אם זה דבר שהוא בסדר העניינים הרגיל והתחיל קודם.

גדעון סער: יש הרי כללים בדבר הזה, אני לא רוצה להגיד מתי כן ומתי לא.

גדעון סער: צריך להפעיל שכל ישר, כדי שגם הרשויות יוכלו לתפקד וגם תתקיים מערכת בחירות שהציבור יכול לתת אמון ברשויות, ובסופו של דבר זו חובה שמוטלת על כולנו.

גדעון סער: אני מאחל לכולנו מערכת בחירות עניינית, הוגנת, שטוהר הבחירות יישמר בה, שתושבי ישראל ישתתפו בה בהיקפים רחבים, שייבחרו הטובים ביותר.

גדעון סער: אנחנו תמיד יוצאים מנקודת הנחה כזאת בחיים הדמוקרטיים.

מירי רגב: תודה רבה לך, שר הפנים.

מירי רגב: פאינה, רצית להגיד כמה מילים.

פניה קירשנבאום: קודם כול, כבוד יושבת-ראש הוועדה, כבוד השר וכל המכובדים שנמצאים כאן אתנו, אני מצטרפת כמובן לדעתו של השר.

פניה קירשנבאום: לא רק בכל מה שהוא אמר אני מצטרפת לדעתו, אלא גם בכך שהדיון הזה חשוב.

גדעון סער: זה בגלל שאני שואל אותה על אחוז חסימה וכו', אז אחרי זה היא מצטרפת לדעתי על בסיס העצה שלה.

גדעון סער: ..

פניה קירשנבאום: אני יכולה להצטער על דבר אחד, שמשך הזמן בין הבחירות לכנסת והבחירה של האנשים שיושבים כאן סביב השולחן היה קצר מדי או קרוב מדי לבחירות המוניציפליות.

פניה קירשנבאום: אני בטוחה שאם היה יותר זמן, היינו יכולים להוביל מהלכים הרבה יותר גדולים שכבר דיברו עליהם פה היום.

פניה קירשנבאום: באמת בגלל קוצר הזמן יש לנו בעיה.

פניה קירשנבאום: כמו שהוזכר, הבחירות האלה יתקיימו ב-191 רשויות מתוך 255 רשויות, אחת הסיבות היא גם ההחלטה של השר ללכת ברוב הרשויות לבחירות ולא למנות ועדת ממונות או דברים כאלה, כדי שבאמת לכולם תהיה זכות הבחירה, ואני חושבת שזאת החלטה נבונה מאוד.

פניה קירשנבאום: אני גם בטוחה שאם נסיים את המתווה של הבחירות, שכל הבחירות המוניציפליות יתרכזו ביום אחד, אולי אז גם ניתן יהיה לבדוק את הנושא של היום החופשי, נבדוק כמובן גם השלכות כלכליות.

פניה קירשנבאום: כשעד היום היו חמישה-שישה מועדים של בחירות מוניציפליות ברור שלא ניתן היה בכלל לחשוב בכיוון הזה.

פניה קירשנבאום: לכולנו ברור שהשלטון המקומי מהווה עמוד תווך איתן לכל השלטון בכלל בארץ, ואנחנו מעריכים את הפעילות שלכם.

פניה קירשנבאום: אתם הקו הקדמי בפני האזרח, ולכן אנחנו מקדישים לשלטון הזה הרבה חשיבה, הרבה דיונים, והאיתנות שלכם בהחלט תלויה גם באחוז החסימה וגם במימון של הבחירות, כי אחר-כך אנחנו שומעים הרבה טענות על מה שהיה בדיעבד, וכמובן זה קשור לכך.

פניה קירשנבאום: אני רק אוסיף עוד מילה אחת, וזה בנושא האותיות.

פניה קירשנבאום: אני חושבת שזה חלק מהמבנה הרגולטורי של בניית האותיות, ובתור בדיחה אני רוצה להגיד, הרי לא הייתי רוצה שכולם ירוצו עם האות ל', לכן אנחנו חייבים לנווט את זה.

פניה קירשנבאום: ..

<יוסי נשרי: ל' זה ליכוד.

פניה קירשנבאום: כן.

פניה קירשנבאום: בהחלט צריכים מישהו שיבדוק את זה.

פיני בדש: למה?

פיני בדש: את רוצה שירוצו כולם כישראל ביתנו.

פיני בדש: ..

פניה קירשנבאום: לא אמרתי איזו מפלגה.

פניה קירשנבאום: אני בהחלט מצטרפת לברכות ומאחלת לכם הצלחה.

פניה קירשנבאום: תודה רבה.

מירי רגב: כמה דברים לסיכום ולהתייחסות אחר-כך של משרד הפנים בוועדת הפנים.

מירי רגב: קודם כול, הודיע השר כבר עכשיו שפרסום הנהלים לא ימתין לשליחת הספר, זה יתבצע מיד באתר.

מירי רגב: רק לעדכן אותנו שזה בוצע, כדי שנוכל לחבר גם את האתר של ועדת הפנים לאתר משרד הפנים, כדי לאפשר לכל ראשי הערים והמועמדים להכיר את הנהלים וכל המגבלות בעניין הזה.

גדעון סער: ראשי ערים עולים הרבה לאתר הוועדה?

מירי רגב: בוודאי.

מירי רגב: אנחנו מפרסמים גם את ההנחיות שלך שם.

מירי רגב: למה אתה שואל?

גדעון סער: אני רוצה לדעת אם זה אתר פופולרי.

מירי רגב: פרסום מנהלי הבחירות האזוריים – מאוד חשוב לתת זה ביטוי, בעיקר לאלה שמתמודדים, שידעו שגם הם יכולים לדבר אתם, ולא רק ראשי ערים.

מירי רגב: שליחת הודעה לבוחר מראש – זו סוגיה שצריך לשים אליה לב.

מירי רגב: כשהבוחרים מקבלים בסוף את ההודעה יומיים לפני הבחירות או יום לפני הבחירות או אפילו ביום עצמו של הבחירות זה מונע מהם להגיע ולבחור, ואנחנו רוצים להרחיב את קהל הבוחרים.

מירי רגב: לשים לב לזה, כדי שלא נצטרך להתעסק עם זה בפעם הבאה.

מירי רגב: אבטחה בקלפיות – שימו לב לעניין הזה, בעיקר עכשיו, בשיתוף פעולה עם משטרת ישראל, כדי שהאבטחה תהיה מסודרת.

מירי רגב: מיקום הקלפיות – התייחס לזה השר.

מירי רגב: אני שמחה שהוא כבר פנה למשרד החינוך.

מירי רגב: אין טעם לקבל על זה שום דיווח.

מירי רגב: כל סוגיית הקלפי הניידת והסטודנטים נמצאת כרגע בהצעת חוק.

מירי רגב: נחכה ונמתין.

מירי רגב: זה יהיה בהידברות אתכם.

מירי רגב: אני מאמינה שזה לא יגע להבשלה בכנסת הזאת, אבל נצטרך לקדם את זה, אולי במסגרת הצעת חוק שהשר יביא, נביא עוד כמה נושאים, והיא תבוא כולה לעדכון.

מירי רגב: אני מקבלת את דברי יושב-ראש השלטון המקומי בעניין כתבי אישום וקלון.

מירי רגב: פה זה נמצא דווקא יותר במגרש שלכם, של יושב-ראש הוועדה.

מירי רגב: יש הרבה מאוד ראשי ערים, שעשו עבודה מצוינת, ובגלל מציאות כזאת או אחרת, החליטו להגיש נגדם כתב אישום ארבעה חודשים לפני הבחירות ולקבל החלטה כזאת או אחרת.

מירי רגב: אני חושבת שעל יושב-ראש הוועדה, השופט, לקיים בצורה מאוד-מאוד רגישה חשיבה כיצד פועלים וגם מפרסמים אולי הודעות בתקשורת המקומית, כי מבחינת אזרחים מסוימים, כשיש כתב אישום, כבר ראש העיר לא יכול לגשת לבחירות, וזה לא נכון.

מירי רגב: זה בדיוק כמו שקורה בכנסת.

מירי רגב: גם בכנסת כשיש כתב אישום השר לא יכול להיות שר, אבל הוא כן יכול לתפקד כחבר כנסת, כנציג ציבור.

מירי רגב: חשוב לפרסם את זה.

מירי רגב: יש אנשים שעובדים כבר הרבה מאוד שנים, ובגלל אופוזיציה כזאת או אחרת הם מוצאים את עצמם לפני הבחירות במצב בלתי אפשרי.

מירי רגב: אנחנו כמערכת צריכים לתת להם גיבוי.

מירי רגב: מי שאשם, הוא אשם, אבל מי שלא אשם, אי-אפשר לקחת ממנו עכשיו את הסמכות ואת היכולת להיבחר.

מירי רגב: לכן אני מציעה שתעשו על זה חשיבה, ואם אפשר וצריך לפרסם באותם עיתונים מקומיים, תפרסמו את זה מטעמכם, לא מטעם ראש העיר, כדי שראש העיר יבוא בניקיון כפיים לאזרחיו ויגיד: תבחרו בי ובמועמדים שלי, זאת החלטת יושב-ראש הוועדה.

מירי רגב: אני מציעה שנכין הצעת חוק משותפת, או הצעת חוק שלכם, השר, ותביאו אלינו, גם בעניין אחוז החסימה, גם בעניין צמצום חברי מועצה, גם בעניין שיפוי בגין המנדטים, זה נכון.

<חיים ביבס: צמצום חברי מועצה זה במנדט של השר

גדעון סער: אלה שני דברים נפרדים.

גדעון סער: צמצום חברי המועצה – אני קובע את המפתח.

מירי רגב: אם השר קובע את המפתח, הוא אמר שהוא יעשה על זה חשיבה.

מירי רגב: יש שני נושאים שהשר אמר שהוא מתכוון לעשות עליהם חשיבה, ועל שני הנושאים האלה נבקש התייחסות בוועדה בעוד שבוע-שבועיים, כשהשר יהיה מוכן עם צוות החשיבה.

מירי רגב: האחד, בנושא צמצום חברי מועצה, והשני, בעניין יום שבתון, כן או לא, ביום הבחירות המקומיות.

מירי רגב: אלה שני הנושאים שאמרת שצריך לעשות עליהם חשיבה.

גדעון סער: הנושא של צמצום חברי מועצת עיר נקבע על-ידי השר הקודם לפני כשנה.

גדעון סער: אני מתכוון לקבוע את זה, אבל לא לבחירות שיתקיימו בעוד ארבעה חודשים.

<חיים ביבס: אי-אפשר.

<חיים ביבס: אנחנו זורקים הכול לעוד חמש שנים, אנחנו מביאים את השלטון המקומי אל פי פחת עוד פעם, גם באחוז חסימה, גם במספר חברים.

<חיים ביבס: זה מסוג הדברים שאפשר לשים עליהם את הדגש.

גדעון סער: יכול להיות.

<מיכאל ביטון: השר, אני לא חושב שתקבל התנגדויות כל-כך גדולות לשינויים האלה.

מירי רגב: השיפוי, בוודאי - - -

<מיכאל ביטון: עזבי את השיפוי.

<מיכאל ביטון: צמצום מנדטים ואחוז חסימה.

<מיכאל ביטון: מה יהיה?

<מיכאל ביטון: בג"ץ יהיה?

<מיכאל ביטון: אחד שעוד לא נבחר, הוא לא יודע מה אחוז החסימה.

גדעון סער: מכובדי ראש המועצה, תרשה לי להגיד לך, שכאשר יושבים ליד שולחן ראשי רשויות כולם מסכימים, אם היו יושבים עם חברי מועצת עיר, היית רואה איזה התנגדויות יש.

גדעון סער: כמי שלחם להעלאת אחוז החסימה בבחירות המוניציפליות וראיתי את זה בכנסת, יש אינטרסים שונים מכיוונים פוליטיים שונים.

גדעון סער: יש מערכת בחירות, גישה ממלכתית מחייבת לא לשנות כללי משחק תוך כדי המשחק.

<חיים ביבס: לא ראיתי שזה חל על חברי כנסת בבחירת רבנים.

גדעון סער: ראית שגם זה בסוף לא עבר.

גדעון סער: ראית בסוף ש"חוק עמר" נפל.

גדעון סער: אדוני ראש העיר מודיעין, שעליך חל הדין שאמרתי קודם על יוסי שבו, ראית שגם זה קרס, כי זה לא בסדר לשנות כללי משחק תוך כדי המשחק.

גדעון סער: אמרתי שלושה דברים שאני אטפל בהם: צמצום מספר חברי מועצות ערים, העלאת אחוז החסימה, תרומות, אבל בתחולה לבחירות הבאות.

גדעון סער: אם נביא את זה, תראו איזו מהומת אלוהים תהיה באמצע מערכת בחירות.

מירי רגב: מאה אחוז.

מירי רגב: אני רוצה להכניס גם את הנושא של השיפוי בגין מנדטים, גם זה ננסה להכניס לחוק.

מירי רגב: שינוי אותיות – אני חושבת שזה נכון.

מירי רגב: יוסי נשרי, גם לזה דרוש שינוי חקיקה.

מירי רגב: דברתי גם לגבי הסטודנטים והסוגיה של המוגבלות.

מירי רגב: לגבי המגזר הערבי, אני מבקשת שהיועץ המשפטי של משרד הפנים, יעדכן את היועץ המשפטי שלנו האם הנושא הזה סוכם או לא סוכם, שנוכל להודיע למגזר הערבי אם שיניתם בהתאם לשם פרטי, כי עושה שכל מה שהוא אמר בעניין של שם משפחה.

מירי רגב: אני רוצה להודות לשר על ההיערכות.

<יוסי נשרי: מה עם כרטיס אדי?

מירי רגב: לא יודעת.

<דוד דהאן: יש דבר חשוב שלא עלה כאן – הנושא של מטה הבחירות.

<דוד דהאן: לא יכול להיות שהוא מורכב מהרשות המקומית עצמה.

<דוד דהאן: צריך לעשות שינוי ולהחליף ממקום למקום.

מירי רגב: אני רוצה להודות לשר ולצוות שלו על ההצגה העניינית של הדברים; למשנה למבקר המדינה, שמואל, תודה רבה לך; לראשי הערים.

מירי רגב: שיהיה לכולם בהצלחה בבחירות.